Россия пойтахтида беморлар камайиб, шифохоналар бўшаб қолмоқда - Darakchi\nДУНЁ 03.08.2020, 00:01\nБугунги кунда Москва шаҳрида эпидемиологик ҳолат барқарорлашмоқда. Жумладан кейинги кунларда коронавирус инфекциясига чалиниш ҳоллари 0,26% фоизни ташкил қилди. Бу ҳақда бугун 2 августда, Москва коронавирус билан боғлиқ вазиятни назорат қилиш бўйича махсус штабга таяниб, iz.ru хабар берди.\nШаҳарда стационардан ташқари пневмония ҳолатлари ҳам икки бараварга камайган. Айни пайтда шифохоналардаги COVID-19 ва пневмония ҳолатлари учун тайёрлаб қўйилган 10819 та ўриндан 69,4 фоизи бўшаб қолган. Сўнгги ҳафтанинг ўзида уларнинг 20 фоизи соғайган беморлар ҳисобига бўшатилди.\nШаҳардаги 3 та ўз йўналишини ўзгартириб, коронавирус беморларини даволашга ўтган шифохона аввалги фаолияти турига қайтди. Умумий ҳисобда бугунга келиб ўзининг аввалги стандарт фаолиятига қайтган стационарлар 23 нафарга етди.\nОғир ва ўта оғир беморлар сони ҳам Москва шаҳрида бир ой ичида 24 фоизга камайган. Шаҳарда кунлик инфекция қайд этиш ҳолатлари ҳам 10 марта камайгани айтилмоқда.\nМаълумот учун: шу кунгача Москва шаҳрида 242 713 фуқаро коронавирусга чалинган бўлиб, уларнинг 4485 нафари вафот этган. 181 342 фуқаро эса соғайган.


Уй арзонлади – харидор йўқ\n17 май 2021, Тошкент вақти: 02:39\nКўчмас мулк харидорлари сонининг қисқариши Бишкекдаги уй-жой қурилиши жараëнини ҳам сустлаштирмай қолмаяпти.\nҚирғизистонда кўчмас мулк баҳоси ўтган йилга солиштирганда 20-25 фоизга пасайган. Айни пайтда¸ пасайган нархлар ҳам оддий қирғизистонлик чўнтагига тўғри келмаëтир.\nУй учун ойига 200 доллар...\nРасмий маълумотларга кўра, Қирғизистонда уй-жойга муҳтож 200 минг оила бор. Бишкеклик Урмат исмли йигитнинг оиласи ҳам ана шулар жумласидан.\n- Оилавий даромадимиз бир ойда 20 минг сўмни ташкил қилади. Ундан квартирага тўлаймиз, еб-ичамиз. Бундан ташқари, одамнинг бошидан иссиқ-совуқ ўтади. Уларга ҳам пул сарфлашимиз керак. Хуллас, уй олиш учун ойига 200 доллардан иқтисод қилиб қолишимиз мумкин экан. Хотиним билан ҳисоб-китоб қилдик. Агар ойига 200 доллардан тўпласак, 15 йилда 1 хонали уй сотиб олишимиз мумкин бўлар экан, -дейди Урмат.\nҚирғизистонда кўчмас мулк баҳоси бир неча йил олдин, ипотека тизими жорий этилгач, кескин кўтарилиб кетган эди. Масалан, бир неча йил олдин Бишкекда бир хонали уйни 12 минг долларга сотиб олиш мумкин эди. Ипотека тизими жорий этилгач эса бир хонали уй нархи 35 минг долларгача кўтарилди.\nКепқолинг - 1 метр жой 900 доллар!\nЖаҳон молиявий инқирози бошлангач, Қирғизистонда уй нархи туша бошлади. Мутахассисларга кўра, шу йилнинг уч ойи ичида мамлакатда уй нархи 20-25 фоизга арзонлаган. Бироқ мана шу ҳолатда ҳам қирғизистонликларнинг асосий қисми уй сотиб олишга қодир эмас. Чунки ҳозирда кўчмас мулкнинг 1 квадрат метри ўртача 900 долларни ташкил этмоқда. Лекин парламент депутати Бегали Норғўзиевга кўра, уй нархининг баҳорга бориб яна тушиши кутилмоқда.\n- Жаҳон молиявий бўҳрони уй-жой бозорига катта зарба берди. Баҳорга бориб нарх яна тушади. Масалан, биргина Бишкекни олиб кўрсак, жуда кўп уйлар қурилмоқда, аммо уларга харидор йўқ. Бу эса аҳоли қўлидан пул қочгани белгисидир, – дейди депутат Норғўзиев.\nҚурилиш кўп – пул оз\nҚирғизистон архитектура ва қурилиш агентлиги тарқатган маълумотда айтилишича, мамлакатда 3000 дан ортиқ объект қурилмоқда. Биргина Бишкек шаҳрида 2008 йили 152 та кўп қаватли уй қурилиши бошланган.\nАйни пайтда¸ агентлик директори Қанибек Норбоев қурилиш соҳасида ички инвестициялар миқдори ўтган йилга нисбатан 15 фоизга камайганини, бу жаҳон молиявий инқирозининг Қирғизистондаги қурилиш тизимига кўрсатган дастлабки таъсири эканини билдирди.\nҚирғизистон риэлторлари уюшмаси раҳбари Елена Николаева бу ҳолат уй нархининг янада тушиб кетишига сабаб бўлишини, бироқ шунга қарамай, харидорлар сони кўпаймаслигини тахмин қилади:\n- Ипотека тизими жорий этилгунга қадар 1 хонали уй нархи 12 минг доллар эди. Уй-жой нархлари яна ўша кўрсаткич даражасига қайтади. Лекин бу кўчмас мулк секторида ўсиш бўлади, дегани эмас. Озиқ-овқат ва коммунал хизматлар баҳосининг кўтарилиши уй-жой бозори харидорлари сонини озайтиради, - деди Елена Николаева.\nАйни пайтда Қирғизистон банк тизимидаги ҳолат ҳам аҳолининг харид имкониятлари чекланиб бораётганидан дарак бермоқда.\nҚирғизистон миллий банки тарқатган матбуот баёнотида айтилишича, бир ҳафта ичида банкдан ташқарида бўлган нақд пул миқдори 633,5 миллион сўмга камайган.\nБанклар томонидан кредит учун ажратилган маблағлар миқдори эса 311 миллион сўмга озайган.


Akfa Университети тиббиёт йўналиши бўйича таълим олишни истаган абитуриентлардан ҳужжатларни жорий йилнинг 20 июль кунига қадар қабул қилади.\nАбитуриентлар ўз ҳужжатларини университетнинг расмий сайти www.akfauniversity.org орқали топширишлари мумкин. Абитуриентлар сайтдаги электрон шаклни тўлдиришлари ва қуйидаги ҳужжатларнинг электрон нусхаларини тақдим этишлари лозим:\n- ўрта ва ўрта махсус таълим ҳақидаги ҳужжат – шаҳодатнома, диплом, диплом олинмаган бўлса – ўқишни тугатганлиги ҳақида маълумотнома;\nAkfa Университетига кириш имтиҳонлари математика, биология ва кимё фанларидан (ҳар бир фан бўйича 20 та савол) 29 ва 30 июль кунлари бўлиб ўтади. Бу йил Akfa Университети 100 та талабани қабул қилишни режалаштирган.\nТаълим маскани хорижий мутахассисларни, шунингдек, хорижда фаолият юритаётган ватандошларимизни жалб этган ҳолда етакчи хорижий олий таълим ва илмий-тадқиқот муассасалари, хусусан, Корея Республикасининг Гачон университети билан кенг ҳамкорликни йўлга қўяди.\nОлийгоҳда таълим жараёни инглиз тилида ташкил этилади ва 6 йил давом этади (2 йил тиббий тайёрлов курслари, 4 йил тиббий курслар).


ИнтерФУТБОЛ :: “Бавария” ни ким “яксон” қилди ?\n“Бавария” ни ким “яксон” қилди ?\n«Хоффенхайм» Бундеслига 2-турида амалдаги чемпион, ЧЛнинг янги ғолиби, турнир стартида «Шальке»ни 8:0 ҳисобида енгиб, барчада қўрқув уйғотган «Бавария»га жуда оғриқли зарба берди - 4:1. Эслатиш керак, Зинсхайм жамоаси аввалги мавсум Бундеслига финишига атиги 6-қаторда етиб келганди. қаранг-а, қудратининг чек-чегараси йўқдек кўринган «Бавария» шу «оддий» рақиб олдида мулзам бўлиб қолди-я. Ҳар ҳолда, 1:4 ҳисоби Дитер-Ханс Фликнинг ҳозирги дружинасига асло ярашмайди. Энг диққатни тортадиган томони шуки, «Бавария» янги мавсум олдидан бунга қадар Бундеслигада ишламаган мураббий қўл остига ўтган жамоага ютқазди. Яна бир томони, бу мураббий яқин-яқинда ҳам «Бавария» ёшларини шуғуллантираётганди. Боз устига, у Мюнхен клуби фахри - Ули Хёнесснинг жияни. 38 ёшда «Хоффенхайм» бош мураббийи! Ким у ўзи? Gol.ru сайтининг мақоласи айнан Себастьян Хёнесс ҳақида.\n***Себастьян Хёнесс - «Бавария» клуби ва ГФР терма жамоаси собиқ ҳужумчиси Дитер Хёнесснинг ўғли. Маълумот учун, Себастьяннинг отаси вақтида Мюнхен жамоаси сафида 5 марта мамлакат чемпиони бўлган, қолаверса, Европа Чемпионлар кубогида 2 бора зафар қучиб, ЖЧ-86 финалида ҳам иштирок этган.\n***Себастьян Хёнесс - янада машҳурроқ Ули Хёнесс (немис футболи афсонаси ва «Бавария»нинг кўп йиллик президенти)нинг жияни.\n***Себастьян Хёнесснинг ўзи футболчилик фаолияти давомида ҳужумкор ярим ҳимоячи позициясида тўп сурган, бироқ кенг доирада танилмаган. Яъни асосан Берлин «Герта»си иккинчи жамоасида ўйнаш билан чекланган.\n***Себастьян Хёнесс «Герта»дан ташқари, яна бир клуб «заявка»сига тушган - айнан «Хоффенхайм»никига. Лекин ўша мавсум (2006|2007) Германия чемпионати учинчи лигасида иштирок этган Зинсхайм жамоаси сафида 3 марта майдонга тушган, холос. Энг муҳими, «Хоффенхайм»даги қисқа фаолияти зое кетмаган. Себастьян ўша мавсум кимсан Ральф Рангник қўл остида ишлаганди.\n***Себастьян Хёнесс 29 ёшидаёқ мураббийлик ишини бошлаб, аввалига «Герта» ёшларини шуғуллантирди, кейин эски таниши Рангник чорлови билан «РБ Лейпциг» тизимига қўшилди. Лейпцигдан «Бавария»га ўтган кичик Хёнесс мавсум-2019|2020 арафасида «Бавария»нинг иккинчи жамоаси бошқарувини қўлга олиб, ёшлар билан учинчи лига ғолибига айланди.\n***«Герта» иккинчи жамоасида Себастьянга устозлик қилган Карстен Хайне уни идеал сардор сифатида таърифлаган эди: «Жуда эҳтиросли йигит, лекин у билан ҳар қандай мавзуда баҳслашиш мумкин - жуда фойдали тортишув бўлади».\n***Кичик Хёнесс мураббийлик соҳасига қўл ургач, билим олишга жиддий бел боғлади, жумладан, Хуб Стевенс, Томас Тухель, ҳаттоки, Хосеп Гвардиола олдига тажриба ошириш учун борди. Себастьян айниқса, испаниялик мураббий билан учрашувдан кучли таассурот олганини айтганди: «Биз тўлиқ 1 соат давомида фақат футбол ҳақида гаплашдик, у ўта самимий эди ва эҳтирос билан гапирди, шунчаки, идеал суҳбатдош».\n***Себастьян Хёнесс «Герта»да ишлаган пайт отаси клуб вице-президенти эди. «Албатта, отам туфайли клубда ишлаётганим ҳақидаги турли гап-сўзларни эшитдим. Бироқ буларнинг барчаси тоза сафсата эди», - деганди Себастьян.\n***Мураббийнинг айтишича, амакиси аслида уни «Бавария»га таклиф этишни истамаган - таниш-билишчилик ҳақида гап бошланишидан чўчиган. Лекин клубнинг ёшлар департаменти Ули Хёнессни фикридан қайтарган, яъни кўндирган. Ўйинларда эса, фанатлар афсонанинг жиянига босим ҳам ўтказишди. «Катта ном буюк мураббийга тенг эмас» баннери бунга ёрқин мисол.\n***Себастьян Хёнесс мураббийлик фаолиятидаги доимий ассистенти Давид Крекидло билан «Герта»да ўйнаган вақти танишган ва қалин дўст тутинган. Кичик Хёнесс уни «Бавария»га ҳам олиб борди ва дуэт тез орада бутун Германияга танилди. Бинобарин, мюнхенлик ёшлар жамоаси аввалига турнир жадвали аутсайдерлари қаторида юрди, кейин бирданига ақлга сиғмас даражада тезлик олиб, якунда лига ғолибига айланди. Германия футболи тарихида бунга қадар ҳеч бир захира клуби турнир ғолибига айланган эмасди. «Ёшларимизнинг амалга оширган ишлари ва натижалари - шунчаки, фантастика», - дея ҳайратини яширмаганди «Бавария» раҳбари Карл-Хайнц Румменигге.\n***Себастьян Хёнесс бошқарувидаги «Хоффенхайм» Бундеслиганинг янги мавсумини кетма-кет 2та ғалаба билан бошлади - жамоа «Бавария»ни шарманда қилишидан олдин «Кёльн»дан ҳам устун келганди. Бироқ Хёнесс шогирдлари ФИФА кунлари бошланиши арафасида Франкфуртда «Айнтрахт»га 1:2 ҳисобида ютқазиб қўйишди. Зинсхаймликлар танаффусдан кейин Дортмунд «Боруссия»сини қабул қилишади, шундан сўнг «Вердер», «Унион» ва «Вольфсбург» клублари билан куч синашишади. Шунингдек, «Хоффенхайм»ни олдинда ЕЛ гуруҳ босқичи ўйинлари кутиб турибди.\n***«Хоффенхайм» аввалги чемпионат якунида голландиялик мутахассис Альфред Схредерни истеъфога чиқариб, 38 ёшли Себастьян Хёнессни таклиф этиш борасида иккилангани йўқ. Гап шундаки, у «Бавария» ёшлар жамоасидаги дебютида чемпионликни нишонлаб, барчада ёрқин таассурот уйғотди. Ахир Хёнесс асосан 18-20 ёшли йигитлардан иборат жамоа билан катталар турнирида чемпион бўлди. Муҳими, мураббий чемпионат давомида Жошуа Зиркзее, Сарприт Сингх, Оливер Батиста Майер, Леон Даяку, Жамол Мусиала ва учинчи лиганинг энг яхши тўпурари Кваси Вридтга бош жамоа йўлланмасини берди. Бироқ «Бавария II» регламент бўйича учинчи лигадан юқорига чиқолмайди, шу туфайли Бундеслига-2 йўлланмасидан воз кечишга тўғри келди. Кичик Хёнесс эса олдинга интилиш кераклигини тушунди, аммо Дитер-Ханс Флик ёрдамчиси бўлишни истамай, «Хоффенхайм» таклифини қабул қилди.


Ислом Каримов МДҲ саммитлари кун тартибини воқеликдан йироқ деб атади – Газета.uz\n2 июл, пайшанба COVID-19 Ob-havo Zira Вакансиялар\nИслом Каримов МДҲ саммитлари кун тартибини воқеликдан йироқ деб атади\nЎзбекистон Президентининг фикрича, МДҲ саммитлари кун тартибининг аксарият ҳолларда воқеаларга деярли дахли йўқ ва моҳиятан кундалик ҳаётдан анча йироқдир.\n18 октябр 2015, 08:06 Сиёсат\nЎзбекистон Республикаси Президенти Ислом Каримов 2015 йил 15-16 октябрь кунлари Қозоғистон Республикасида бўлди ва Мустақил Давлатлар Ҳамдўстлиги Давлат раҳбарлари кенгашининг мажлисида иштирок этди, деб хабар қилади ЎзА.\nИслом Каримов мажлисда яқин ва узоқ мамлакатларда вазият кескинлашиб, шиддат билан ўзгариб бораётгани инобатга олинадиган бўлса, МДҲ давлат раҳбарларининг мазкур учрашуви ўз вақтида ўтказилганини таъкидлади.\nДавлат раҳбарининг фикрича, бугунги ғоят мураккаб вазиятда ҳар қандай учрашув ва фикр алмашиш, юзага келаётган таҳликали вазиятдан чиқиш йўлини биргаликда излаш фақат фойдали бўлади.\n«Ҳамдўстлик давлатларнинг бевосита мулоқот қилиши, фикр алмашиши, долзарб масалаларни муҳокама этиши, ўзаро манфаатлар ва яратилган мустаҳкам ҳуқуқий база, ўзаро ҳамкорлик бўйича ишлаб чиқилган восита ва механизмлар ҳисобга олинган ҳолда, иштирокчи давлатлар ўртасидаги баҳс ва мунозараларни ҳал этиш учун кенг имконият берадиган тузилмадир. МДҲ савдо-иқтисодий ҳамкорлик соҳасидаги мавжуд салоҳиятдан самарали фойдаланиш, экстремистик фаолиятнинг олдини олиш ва унга қарши курашиш, энг муҳими, Ҳамдўстлик ҳудудида фуқароларнинг ўзаро мулоқот қилиши, долзарб масалаларни ҳал қилиш бўйича ўзаро мақбул тадбирлар ишлаб чиқиш ҳамда мувофиқлаштирилган амалий чоралар кўриш учун муҳим майдон вазифасини ўтамоқда», — дея Ислом Каримовнинг сўзларидан иқтибос келтиради агентлик.\nПрезидентнинг таъкидлашича, имтиёз ва преференциялар бериш, келишилган ва самарали тариф сиёсатини юритиш, шунингдек, ўзаро манфаатли янги транспорт йўналишларини ишлаб чиқиш ва ривожлантириш орқали транспорт коммуникациялари ва транзит соҳасидаги ҳамкорликни кенгайтириш МДҲ аҳамиятини белгилайдиган энг муҳим омиллардандир.\nШу билан бирга, собиқ иттифоқ маконида бошқа давлатлараро тузилмаларнинг пайдо бўлаётгани туфайли МДҲ Давлат раҳбарлари кенгаши ва унинг бошқа органлари мажлислари аксарият ҳолларда умумий характерга эга бўлиб қолаётганини қайд этиш жоиз. Мажлисларда кўрилаётган масалалар кўпинча бугунги кунда Ҳамдўстлик ҳудудида юзага келаётган воқеаларга деярли дахли йўқ ва моҳиятан кундалик ҳаётдан анча йироқдир.\nЎзбекистон Президенти бунга ушбу учрашувни мисол қилиб келтирди. Унинг кун тартибига кўп томонлама ҳамкорликнинг турли соҳаларига доир умумий характердаги мурожаат қилиш, баёнот бериш, келишув комиссияларини тузиш, қабул қилинган қарорлар ижроси тўғрисида ахборот бериш каби у қадар аҳамиятли бўлмаган масалалар киритилган. Юзага келган вазиятдан чиқишнинг йўли шундаки, ушбу давлатлараро бирлашмаларнинг ҳар бири, МДҲ ва Евроосиё иттифоқи ўз кун тартиби ва ҳаракат дастурига эга бўлиши, бир-бирини такрорламаслиги, аксинча, тўлдириши даркор.\nИслом Каримов минтақамизга бевосита дахлдор бўлган Афғонистондаги вазиятга алоҳида тўхталди.\nБиродаркушлик уруши 35 йилдан ортиқ давом этаётган ушбу мамлакатдаги бугунги аҳвол қарама-қарши томонлар ўртасидаги низо чўзилиб кетаётганини кўрсатмоқда. Яқинда Қундуз шаҳрида рўй берган воқеалар ҳукуматнинг парокандалиги ва ҳаракатсизлигини, айни пайтда толиблар фаол ҳамда уюшган ҳолда ҳаракат қилганини кўрсатди. Бунинг оқибатида толиблар шаҳарни бир неча кун эгаллаб турди.\nЎзбекистон раҳбари Афғонистондаги жангари гуруҳлар мамлакат жанубидан шимол ва шимоли-шарқига ўтаётгани, чегара ҳудудларидаги вазият кескинлашиб бораётгани ҳам чуқур ташвиш уйғотаётганини алоҳида таъкидлади. Толибларнинг мамлакатнинг айрим ҳудудларини босиб олиш бўйича кейинги уринишлари ушбу ҳаракат ҳали ҳам катта ҳарбий кучга эга эканидан далолат беради. Афғонистон армияси ҳозирча толибларга қаршилик кўрсатишга, ҳукумат эса мамлакатда хавфсизликни таъминлашни тўлиқ назорат қилишга қодир эмас.\nАфғонистонда юзага келаётган вазиятни инобатга олган ҳолда, кўплаб мутахассислар Ироқнинг аянчли аҳволини такрорламаслик учун Афғонистонда АЙСАФ ҳарбийларини кўпайтириш, уларнинг бу мамлакатда бўлишини яна бир неча йилга узайтириш керак, деган фикрга қўшилмоқда. Бунинг учун жиддий асослар бор.\n«Афғонистондаги вазият қандай кечишидан қатъи назар, шуни тўла ишонч билан айтиш мумкинки, Афғонистон муаммосини фақат бир йўл, яъни БМТ шафелигида тинч сиёсий музокаралар ўтказиш ва ўзаро курашаётган томонларни муросага келтириш орқалигина ҳал этиш мумкин. Бошқа йўл йўқ», — деди давлат раҳбари.\nИслом Каримов Қирғизистон Республикасини навбатдаги муддатда МДҲга раислик қилиши билан табриклади ва Президент Алмазбек Атамбаевга ушбу масъулиятли вазифани бажаришда муваффақият тилади.\n«Газета.uz» 8 273\n02.07 Ўзини ўзи банд қилган шахс сифатида онлайн рўйхатдан ўтиш энди мумкин. Қўлланма\n02.07 Коронавирус беморлари сони 8900 нафардан ошди\n02.07 1 июль куни Ўзбекистонда 278 та коронавирус ҳолати аниқланди\nЎзини ўзи банд қилган шахс сифатида онлайн рўйхатдан ўтиш энди мумкин. Қўлланма\nКоронавирус беморлари сони 8900 нафардан ошди\nҚашқадарёда коронавирус бемори вафот этди\nТошкент ҳокимлиги Капитал қурилиш бошқармаси раҳбари ўринбосари қўлга олинди\n1-синфга қабул 6 июлдан бошланади\n«Отам ноҳақ ўлдилар» — коронавирусдан оламдан ўтган шифокорнинг қизи\nБухорода 1 июлдан карантин чоралари кучайтирилади


Тадбиркорлик – давр талаби ёки ишбилармон бир жойда тўхтаб қолмаслиги керак\nДарҳақиқат, замон билан ҳамнафас қадам ташлаш, унинг талаблари асосида иш юритиш – муваффақият гаровидир.\nМақола қаҳрамони, тадбиркор Шерали Усмонов юқоридаги фикримизга далил.\nШерали Султонали ўғли кўп болали деҳқон оиласида дунёга келди. М. Маметова номли ўрта мактабни, сўнг қишлоқдаги собиқ 68-сонли ўрта ҳунар билим юртини тамомлади. 1985 йил ҳарбий хизматдан қайтгач, Тошкент автомобиль йўллари институтига ўқишга кириб, уни муҳандис-конструктор ихтисослиги бўйича тамомлади. Дастлабки меҳнат фаолиятини Шимкент шаҳридаги автобус таъмирлаш заводида бошлади.\n1997 йили “Нурали” деҳқон хўжалигини очиб, етти бош мол билан фермерликни бошлаган ишбилармоннинг фермасида ҳозир 1000дан зиёд қорамол мавжуд.\nБугунги кунда вилоятимизда энг кўзга кўринган тадбиркор, “Тассай қус” МЧБ раҳбари Шерали Усмонов билан иш устида учрашиб, суҳбатлашиш имконига эга бўлдик.\n– Айтингчи, тадбиркорлик фаолиятингизни қачон ва нимадан бошладингиз?\n– 2000 йилда дўстим Ихтиёр Режабалиев билан “Шарқ” фирмасини очиб, Москвадан техника учун эҳтиёт қисмлар олиб келиб, савдо-сотиқ қилишни бошладик. Кейинчалик Шимкентдаги “Достар” ёғ заводига Ўзбекистондан чигит етказиб беришни йўлга қўйдик. Заводни ижарага олиб, ўзимиз иш юритдик. Бугунги кунда "Алтын май" ёғ заводини бошқараётган дўстим Ихтиёр ва илк фаолиятимизни бошлагандан буён бирга ишлаётган ҳамкоримиз Ўсканбой Солметов билан турли лойиҳаларни амалга ошириш юзасидан маслаҳатлашамиз, бир-биримизни қўллаб-қувватлаб ҳамкорликда ишлаб келяпмиз.\n– Шерали, фермада минг бошдан зиёд қора мол бор, дедингиз. Унга қўшимча мана тухум етиштирадиган ферма ҳам очибсиз. Бу бир кишига оғирлик қилмаяптими?\n– Ишбилармон бир жойда тўхтаб қолмаслиги керак. Бугунги куннинг талаби шундай. Изла, ишла, имкон топ...\n2015 йили мен бу парранда фермасини очмасдан аввал минтақамизнинг тухумга эҳтиёжини ўрганиб чиқдим. Вилоятимизга 50 фоиз тухум шимолий вилоятлардан келтириларкан. Айнан бизнинг ҳудудда тухум етишмайди. Шу сабабли “Оңтустік қус” МЧБ раҳбари Абилқасим Дўсбўлов билан учрашиб, режаларимни айтдим. У киши 10 мингта товуқ берди. Эпласанг, яна келарсан, деди. Кейинги борганимда “жуда меҳнатсевар йигит экансан”, деб бугунги кунгача маслаҳатини ҳам, ёрдамини ҳам аямай келяпти. Фурсатдан фойдаланиб, мен у кишига миннатдорчилигимни билдираман.\n– Ферма қанча товуққа мўлжалланган? Умуман бир кунда қанча тухум оласизлар?\n– Ферма 140 мингта (40мингта жўжа)товуққа мўлжалланган. Бир кунда 90 минг дона тухум етиштирамиз. Шуни таъкидлаш жоизки, паррандалар учун ем цехимиз бор, у ерда фақат табиий омихта ем тайёрланади. Ҳеч қандай кимёвий ферментлар қўшилмайди. Тухум экологик жиҳатдан тоза, сифатли ва табиий маҳсулот ҳисобланади. Уларни Сайрам, Қорабулоқ, Оқсувкент, Қорамурт қишлоқларидаги савдо дўконларига етказиб беряпмиз. Шунингдек, ўзимизнинг иккита дўконимиз ҳам бор.\n– Фермани айланиб кўрдик. Барча жараёнлар автоматлаштирилган, компьютерлаштирилган. Ўрнатилган ускуналар ҳақида икки оғиз айтиб ўтсангиз?\n– Технологияларни Германиядан олиб келиб, ўрнатдик. 3 йил давомида аста-секин барча жараёнлар автоматлаштирилди. Мутахассисларнинг ўзи келиб ўрнатиб, ишга тушириб, бизнинг ишчиларимизга ўргатиб кетишди. Тухумларни саралайдиган ускуна 10 млн. тенгега Хитойдан олиб келинди.\n– Ферманинг фаолияти учун давлатдан қандай ёрдам олгансиз?\n– Ҳозиргача товуқ фермаси учун ҳеч қандай ёрдам олганим йўқ. Мен Қозоғистон паррандачилар уюшмасига аъзоман. Ташкилотнинг барча талабларига жавоб берган корхоналар субсидия олишлари мумкин экан. Яқинда Астанага бориб, субсидия учун лицензия олиб келдим. Субсидия олсак, тухумнинг баҳоси янада арзонлашиши мумкин.\n– Парранда фермасида қанча одам ишлайди. Уларнинг маоши қанча?\n– 30 нафар маҳаллий ишчи бор. Ўртача ойлик 100-120 минг тенге. Мутахассисларники 150 минг тенге. маошларини вақтида олишяпти.\n– Қорамолга ҳам давлатдан ёрдам оласизми?\n– 5 йилдан буён қорамолга субсидия оламан. Гўшти фақат Шимкент шаҳридаги шахсий учта дўконимизда сотилади.\n– Шерали, келгуси режаларингиз қандай?\n200 минг товуққа мўлжаллланган бройлер цехи мажмуасини очишни режалаштирганмиз. Насиб этса, келгуси йилда бу ғояни ҳам амалга оширамиз.\n– Мана, 20 йилдан буён тадбиркорлик соҳасида фаолият юритиб келяпсиз. Юқорида қайд этган ҳамкор дўстлардан ташқари, бугун ишончли ўринбосарларингиз кимлар?\n– Жуда ўринли савол. Мен фақат бошқарувчиман. Қолган ишларнинг ҳаммаси куёвларим – Фурқат, Бобур, Комилжон ва Азизларнинг зиммасида. Ем-хашак етказиб бериш, товуқларнинг соғлигини назорат қилиш, тухумни тарқатиш, сотиш каби жараёнларни улар пухталик билан бажаришмоқда. Мен уларнинг ҳам келгусида етук ишбилармон, ишларимнинг давомчиси бўлишларини истайман. Ишда жуда талабчанман, ҳеч қандай аяб ўтириш, қариндош-уруғчилик йўқ. Уйимда эса улар энг азиз меҳмонларим. Оллоҳ берган 6 қиз, 2 ўғилни муносиб тарбиялаб, илимли-ҳунарли қилиш ҳаётимдаги эзгу ниятларимдан бири эди. Катта оиламизда турли касб эгалари бор, фақат молиячимиз йўқ эди. Ўғлим Ботирали бу йил Астана шаҳридаги олий ўқув юртига ўқишга кириб, молия факультетида таҳсил олмоқда. Кенжатойимиз мактаб ўқувчиси.\nДарҳақиқат, донолар айтганидек, ҳалол меҳнат умрни чароғон, юзни ёруғ, ҳаёт йўлини равон қилади. Ҳамсуҳбатим меҳнаткаш оиланинг асл фарзанди, десам муболаға бўлмас. Меҳнатсевар, ҳалол, самимий, камтарин Шерали Султонали ўғли вилоят миқёсидаги ҳар қандай тадбирнинг сахий ҳомийси, кам таъминланган, кўп болали оила фарзандларидан имкон қадар ёрдамини аямайди.\nМеҳнат фаолиятида ҳамиша аниқликни, интизомни хуш кўрадиган ва барча ишларни пухта бажаришга одатланган Шерали Усмонов бугунги кунда худди ўзи орзу қилганидай эл манфаати йўлида бошқаларга ибратли фаолият юритмоқда.\nСаҳифани Мухтабар УСМОНОВА тайёрлади, 2017-11-22, 18:03 196


«Рухсат берадиганларнинг ўзи тайёр эмас» — Расул Кушербаев ҳокимлик сайловлари ҳақида – Газета.uz\nLotinchada 22 феврал 2021, 16:08 Сиёсат\nЎзбекистон халқи ҳокимлар сайловига тайёр, деб ҳисоблайди Олий Мажлис Қонунчилик палатаси депутати, Либерал-Демократик Партия (ЎзЛиДеП) фракцияси аъзоси Расул Кушербаев.\n«Ким айтди тайёр эмас деб? Мен тўғрисини айтсам сайлов йўли билан тайинлашга тайёр эмас деган фикрдан йироқман. Мен ҳокимлар сайлов йўли билан сайланишга тайёр эмас деб ҳисоблайман. Ўзлари тайёр эмас. Қўрқишади, „сайлов йўли билан бўлса, мен ўтолмай қолсам керак. Менга ким овоз беради“ деб. Ишончни йўқотиб қўйилганда бу. Аслида, халқимиз тайёрмас деб, шу гапни айтаётганнинг ўзи қўрқади. Ўзи сайлай олмас бўлиши мумкин. Мана шундай деб ўйлайман», — деди депутат Yangiyo’lliklar TV лойиҳасига берган интервьюсида.\nРасул Кушербаев Ўзбекистон аҳолиси ўз фикрини билдира оладиган даражада етарлича саводли эканлигини таъкидлади.\n«Қанақасига [халқ] тайёр эмас бўлиши мумкин? Қанақасига одамда фикр бўлмайди? Нима у ўқимаганми? Жунглидан чиққанми, ҳайвонларнинг орасидан чиққан, ҳеч нарсани билмайдиган? Кечириб қўясиз, халқимиз ўқиш-ёзишни билади. Фикр айтишни билади. Қачон тайёр бўлмайди одам? Жунглида ҳайвонлар орасида яшаган бўлса, ёввойи бўлиб туриб, сайлов нима, одам нима тушунмаса. Тайёр эмас деган нарсага мен қўшилмайман. Тайёр, фақат шунга рухсат берадиганлар тайёр эмас. Уларда қўрқув бўлиши мумкин. Қайси маънода, улар хоҳлаган одамни, одамлар сайламаслиги мумкин», — деб айтди у.\nБундан ташқари, Расул Кушербаев маҳалла раисларини сайлашда ҳокимликларнинг кимгадир «лояльный» бўлиб, кимнидир сайланишини хоҳлашини таъкидлади (қонунга кўра, фуқаролар йиғини раислари (оқсоқоллари) номзодлари ҳокимлар билан келишилади).\n«2−3 та номзодни кўядими, бошқаларини чиқариб юборади. Чунки бу эртага жонимга тегиб, қийнайди дейиши мумкин. Лекин халқ қўймаса, мен бир неча жойда кўрганман, йўқ шуни қўямиз деганини, мажбур бўлиб қўйган. Шундай пайтлар ҳам бўлганки, ҳоким умуман бошқа одам ўтишини хоҳлаган, лекин одамлар уни хоҳламай бошқа одамни сайлаган. Мана шу ерда назоратни қўлдан чиқариб қўйган. Депутатлик сайловларида ҳам шунақа. Кўрганман нечтасини. Мисол учун одамлар ўзлари сайлашган қанча одамни. Ҳеч кимнинг таъсирисиз. Лекин, бировларнинг хоҳиши билан ўтганлар ҳам бор…», — деди депутат.\n2016 йилда Шавкат Мирзиёев илк бор Ўзбекистонда ҳокимлар ҳалқ томонидан сайланиши ҳақида таклиф билдирган эди. 2017 йил август ойида президент ҳокимларнининг халқ сайлови тизимини жорий этишга тайёрлигини эълон қилганди.\n«Мен шуни хоҳлайман. Агар [ҳокимни] халқ сайласа, у халқ манфаатлари йўлида ишласа, президентга яна ким керак? Сайловчилар ва сайланувчилар бунга тайёрми ёки йўқ, бу бошқа масала. Сайланадиган ҳокимнинг даражаси ҳозирги замонга мос келадими?», — деган эди у.\n2020 йилнинг сентябрида давлат раҳбари ҳокимлар ҳалқ томонидан сайланиши кераклиги ҳақида яна бир таъкидлаган эди. «Ҳокимларни халқ сайлаши керак. Шу кунларга барибир келамиз», — деган эди президент.\nҲозирда вилоятлар ва Тошкент шаҳар ҳокимлари тегишли халқ депутатлари кенгаши томонидан тасдиқлангандан кейин президент томонидан лавозимга тайинланади ва лавозимдан озод қилинади.\n«Газета.uz» 1 154\n«Асосий мансабдор шахсларни тайинлашни сайловлар орқали қилар эдим» — Расул Кушербаев 29 апрель 2021, 13:29


Дунёдаги энг йирик қуёш электростанцияси қаерда қурилади?\n14:52 / 15.03.2017\nТуркиянинг тўрт компанияси хорижлик шериклар билан биргаликда мамлакатнинг Конья вилоятидаги Қарапинор шаҳрида дунёдаги энг йирик қуёш электрстанциясини қуриш учун тендерда қатнашиш истагини билдирди.\n«Анадолу» агентлигининг Туркия энергетика ва табиий ресурслар Вазирлигига асосан хабар беришича, тендерда иштирок этиш учун мурожаатлар юбориш муддати 2017 йилнинг 14 март куни ўз ниҳоясига етган.\nЛойиҳани амалга ошириш доирасида фотоэлектрли модулларни ишлаб чиқариш бўйича завод қуриш режалаштирилган. Модулларнинг умумий қуввати йилига 500 мегаваттни ташкил этади ҳамда электр қувватини ишлаб чиқаришда ишлатилади.\nЗавод қурилиши тендерда ғолиб бўлган компания билан келишув имзоланганидан сўнг бошланади ва 21 ой ичида ўз ниҳоясига етади.\nҚарапинордаги янги қуёш электрстанцияси 1000 мегаватт қувватга эга бўлади ва дунёдаги энг катта станцияга айланади.\nТуркия қуёш электрстанцияси\nЎзбекистон ва Туркия янги авиарейслар ҳақида келишиб олди\nТуркия армияси Афринни қачон тарк этиши маълум қилинди


АЛ-ҚУВАЙТДА ЎЗБЕКИСТОН МАДАНИЯТ КУНЛАРИ - Darakchi\nАЛ-ҚУВАЙТДА ЎЗБЕКИСТОН МАДАНИЯТ КУНЛАРИ\nМАДАНИЯТ 18.12.2017, 10:48\nАл-Қувайт шаҳрида Ўзбекистон маданият кунларининг очилиш маросими бўлиб ўтди. Ўзбекистон маданият кунларининг очилиши Ўзбекистонни мадҳ этувчи фотокўргазмалар намойиши билан бошланди. Қувайт Давлати марказидаги “Ал-Адвания” кўргазмалар галереяси ўзбекона рухда миллий безатилди. Кўргазма зали марказига йирик ўлчамдаги банер, давлат байроқлари ва давлат раҳбарларининг портретлари ўрнатилди.\nКўргазма асосан 5 қисмдан иборат: Ўзбекистон - Ислом маърифати ва алломалар юрти; Халқ ҳунармандчилиги ва амалий санъати буюмлари намойиши (хаттотлик, ёғоч ўймакорлиги, миниатюра, кандакорлик, каштачилик, атлас ва адрас); Ўзбекистоннинг саёҳлик салоҳияти (15 турдаги махсус буклет, видеороликлар намойиши); Ўзбекистон тарихи ва бугунги жадал тараққиётини ёрқин акс эттирувчи фотокўргазмалар намойиши ўтказилди.\nМеҳмонларни миллий лисоблардаги ўзбек қизлари ҳурмат ва эҳтиром билан кутиб олди.\nҚувайтда Ўзбекистон маданияти кунлари расмий очилиш маросими соат 10.00да давлат мадҳиялари ва Қурони Каримдаги оят билан бошланди.\nОлдиндан тайёрланган махсус дастурга мувофиқ, тадбирни Ўзбекистон Республикаси Маданият вазирининг биринчи ўринбосари О.Назарбеков очиб берди.\nТадбирда Кувайт Маданият, санъат ва адабиёт миллий кенгаши бош котиби Али Хусейн ал-Юха (лавозимига кўра – вазир) ва унинг вакиллари, шунингдек, Қувайт давлатидаги Ўзбекистоннинг Фавқулодда ва мухтор элчиси Баҳром Аълоев ҳамда элчихона ходимлари қатнашди.\nТадбирнинг расмий очилиши маросимида томонлар ўзаро эсдалик совғаларини бир бирларига тақдим этишди.\nТадбирда ўн бешдан ортиқ давлатнинг Фавқулодда ва мухтор элчилари, бошқа мамлакатларнинг элчихона ходимлари, қувайтликлар ва қувайтдаги ўзбек диаспораси вакиллари иштирок этди.\nКўргазманинг ҳар бир бўлими, айниқса, хаттотлик ҳамда халқ ҳунармандчилик буюмлари, Ўзбекистон маданий мероси Али Хусейн ал-Юха ва тадбирнинг бошқа иштирокчиларида катта қизиқиш уйғотди.\nМасалан, хаттот Ҳабибулло Солиҳ меҳмонлар иштирокида Ўзбекистонда сақланаётган муборак Усмон Мусҳафининг биринчи саҳифаси (Фотиҳа суръасини) хаттотлик санъати асосида ёзиб берди, ушбу ёзилган санъат асарини Ўзбекистон маданият кунларидан эсдалик совғаси сифатида “Али Хусейн ал-Юхага тақдим этди.\nШунингдек, ёғоч ўймакорлик махсулотлари намойишида Лавҳ, унинг мақсади ва ундан фойдаланиш ишлари тадбирнинг ҳар бир иштирокчисини қизиқтирди. Али Хусейн ал-Юха ва кўп давлатларнинг элчилари ундан ўзлари учун тадбирдан эсдалик сифатида олдилар.\nФотокўргазмадан жой олган ҳар бир фотосурат меҳмонларнин диққатини ўзига жалб этди, айниқса, Регистон мажмуаси ва Ичан қалъа иштирокчиларнинг Ўзбекистонга бўлган қизиқишини кескин оширди.\nТадбир давомида ўзбек санъат усталари томонидан машҳур миллий куйлар жонли ижро этилди. Ўзбекистон халқ артисти Абдуҳошим Исмоилов ғижжакдаги юксак маҳорат билан ижро этган мусиқаси билан барчани шайдо этди.\n“Ал-Адвания” кўргазмалар галереясининг иккинчи бўлимида Ўзбекистондан келтирилган ноз-неъматлар, сарҳил мевалар, миллий қандолатчилик маҳсулотлари, ошпазимиз томонидан таёрланган палов тортилиши байрамга ўзгача руҳ бағишлади.\nАйниқса, қуруқ ва сарҳил мевалар, хусусан, узум ва анор кўплаб тадбир иштирокчилари, элчилар ва қувайтликларни Ўзбекистон заминига, қишлоқ хўжалиги маҳсулотларимизга бўлган қизиқишини орттирди.\nАл-Қувайт шаҳрининг 10 дан ортиқ ОАВ вакиллари очилиш маросимини ёритишди. Тадбирнинг биринчи кунида 5 та давлат элчилари интервью бериб, маданият кунлари хақида ўз фикрлари билан ўртоқлашдилар.


Нуримон Абулҳасан янги лавозимга тайинланди | Qalampir.uz\nНуримон Абулҳасан янги лавозимга тайинланди\nЖамият\t31 Август 2019 15:54 5572\nАввалроқ, Вазирлар Маҳкамаси ҳузуридаги Дин ишлари бўйича қўмита раҳбарияти лавозимидан озод қилингани ҳақида хабар берган эдик.\nЛавозимидан озод қилинган Дин ишлари бўйича қўмита раиси ўринбосари Нуримон Абулҳасан янги лавозимга тайинланди. У Ички ишлар вазирлигининг Терроризм ва экстремизмга қарши курашиш бош бошқармаси бошлиғи этиб тайинланди.\nНуриймон Абдулҳасан 1994 йилда Тошкент ислом институтини (олий маъҳад), 1997 йилда Миср Ал-Азҳар университетини тамомлаган. У бундан аввал Дин ишлари бўйича қўмита, Президент девонининг Миллатлараро ва дин масалалари бўйича хизматида ва Ички ишлар вазирлиги тизимида фаолият юритган.\nПодполковник Нуримон Абулҳасаннинг қайси лавозимга тайинлангани аниқ бўлди\n25 Февраль 12:25 30943\n27 Февраль 13:17 25741\n25 Февраль 09:35 24412\n25 Февраль 12:30 13149


Япония мутахассислари Тошкентда йўл белгилари учун махсус бўёқ ишлаб ... - UzNews.uz\n18 сентября, 12:40 233 0\nЯпония мутахассислари Тошкентда йўл белгилари учун махсус бўёқ ишлаб чиқаради\nБу бўйича Тошкент шаҳар ҳокимлигида тегишли масалалар кўриб чиқилди.\n2021 йилнинг 15 сентябрь куни Тошкент шаҳар ҳокимлигида ҳоким ўринбосари Шароф Раҳмонов Япониянинг MITSUI & CO., LTD компаниясининг Тошкентдаги ваколатхонаси раҳбари ва вакиллари билан учрашди. Бу ҳақда ҳокимлик Матбуот хизмати хабар берди.\nУчрашувда Тошкентда йўлларнинг қатнов қисмига белгилар тушириш учун ускуналар ва бўёқлар ишлаб чиқариш бўйича корхонани ишга тушириш масаласи кўриб чиқилди.\nMITSUI & CO., LTD вакиллари берган маълумотларга кўра, ҳозирги кунда синов жараёни бўлиб ўтмоқда. Бўёқлар таркибига ишлов бериш, Ўзбекистондаги об-ҳаво шароитларини, асфальт ва автомобиль шиналарининг хусусиятларини инобатга олган ҳолда бўяш технологиясини синаш ишлари давом этмоқда.\n23 октября, 14:17 777 0\n22 октября, 17:54 617 0\n25 октября, 11:15 362 0\n23 октября, 10:09 320 0


Фарер оролларида дунёдаги биринчи сувости автомобиль йўли боғланмаси қурилди - Zamin.uz\n09:30 / 05.12.2020\nФарер оролларида дунёдаги биринчи сувости автомобиль йўли боғланмаси қурилди\nФото: Twitter / @_marogvi\nФарер оролларида архипелагнинг иккита йирик оролини боғловчи Эстройартуннлинн туннели қурилишининг асосий босқичи якунланди. Мазкур туннелнинг ўзига хослиги шундаки, у ўз ичига Атлантика океани тубида қурилган дунёдаги биринчи айланма йўл шаклидаги боғланмани олган. Бу ҳақда Meduza хабар берди.\nФарер ороллари — 18 та оролдан ташкил топган архипелаг. Битта оролдан ташқари барчасида одам яшайди, шу сабабли улар орасидаги транспорт қатнови минтақа учун жуда муҳим ҳисобланади. 2002 йилда Фарер оролларида узунлиги 4,9 километр бўлган биринчи сувости туннели ишга туширилган, у архипелагнинг асосий ороли Стреймойни Вагар ороли билан боғлаган. Тўрт йилдан кейин Эстурой ва Бордой оролларини ўртасида узунлиги 6,2 километр бўлган иккинчи сувости туннели очилган.\nЭстурояртуннлинннинг қурилиши 2017 йилда бошланган. У Стреймой оролини Эстурой оролининг иккита қисми билан боғлайди. Шу тариқа, туннел бирданига учта алоҳида йўлдан ташкил топган. Улар Атлантика океани сатҳидан 180 метр чуқурликда жойлашган айланма йўл шаклидаги боғланма ёрдамида бирлашади.\n2020 йилнинг ноябрь ойи охирида туннелнинг ички таъмирлаш ишлари тўлиқ якунланди. Ҳайкаллар ва мовий рангдаги махсус ёритиш тизимидан иборат бадиий безаш ишлари фарерлик рассом Трондур Патурссон томонидан амалга оширилган.\nЭстурийартуннлинннинг умумий узунлиги 11,2 километрни ташкил қилади. Ишга туширилганидан кейин мазкур объект узунлиги бўйича Норвегиядаги Рифаст туннелидан кейин сув остида қурилган дунёдаги иккинчи туннел бўлади.\nДастлаб туннелнинг ишга тушиши 2021 йилнинг биринчи ойларига мўлжалланганди. Бироқ расмийлар туннелни муддатидан олдин — 19 декабрда ишга туширишни режалаштирмоқда. Туннел туфайли Эстуройдаги қишлоқлар аҳолисининг Фарер оролларининг асосий шаҳри Торсхавнагача бўлган йўли 55 километрдан 17 километрга қисқаради. “Замин” янгиликларини “Twitter”да кузатиб боринг\nЯнгиликлар » Дунё » Фарер оролларида дунёдаги биринчи сувости автомобиль йўли боғланмаси қурилди\nҚирғизистонда «Қумтор» олтин кони бўйича тўртта жиноий иш қўзғатилди\nТалаба коронавирус туфайли 11 кун дарахтда ўтирди


"Ўзбекнефтгаз": Ўзбекистонда дизел ёнилғисининг нархи арзонлади - Darakchi\n"Ўзбекнефтгаз": Ўзбекистонда дизел ёнилғисининг нархи арзонлади\nЖАМИЯТ 02.04.2020, 16:52\n“Ўзбекнефтгаз” акциядорлик жамияти томонидан 2020 йилнинг 30 март куни Ўзбекистон тарихида илк бора “Евро-4” ва “Евро-5” синфли экологик тоза ҳамда сифатли дизель ёнилғисининг ишлаб чиқарилиши йўлга қўйилган эди.\n2020 йилнинг 1 март кунидан бошлаб “Ўзбекнефтгаз” АЖнинг “UNG” миллий бренди остидаги ёқилғи қуйиш шохобчалари тармоғида дизель ёнилғисининг нархи 200 сўмга камайтирилган эди.\nЭртага, 3 апрель кунидан эътиборан, дизел ёнилғиси нархи 300 сўмга арзонлаштирилган ҳолда сотувга чиқарилади. Гувоҳи бўлаётганингиздек, дизел ёнилғисининг нархи бир ой вақт давомида 500 сўмга пасайди.\nНархлар масаласида шуни таъкидлаш керакки, “Ўзбекнефтгаз” ёқилғи қуйиш шохобчалари тармоғи орқали сотиладиган дизель ёқилғисининг нархи хорижий компаниялар томонидан сотилаётган дизель ёқилғиси нархидан 11,5% арзондир.\n- Биз доимий равишда аҳолига сотилаётган маҳсулот таннархини мунтазам ўрганамиз ва таҳлил қиламиз, - дейди “Ўзбекнефтгаз” АЖга қарашли “UNG Petro” директори Мирзоҳид Мусаев.\n“Ўзбекнефтгаз” АЖ нархларни босқичма-босқич камайтириб боришда давом этади.\nЭслатма: Истеъмолчилар АЁҚШларда сотилаётган маҳсулот турлари, уларнинг нархлари ҳамда жойлашган манзиллари ҳақида тўлиқ ва аниқ маълумотларни @UNG_Petro_Bot телеграм канали орқали олишлари мумкин.


Нигерияда «Манчестер Юнайтед» ўйинини томоша қилаётган 30 киши ҳалок бўлди\nНигерияда «Манчестер Юнайтед» мухлислари севимли жамоаларининг Европа лигаси чоракфиналида «Андерлехт»га қарши жавоб ўйинини томоша қилиш учун тўпланган футбол маркази томига электр кабели тушиши оқибатида 30 киши ток уришдан ҳалок бўлди. Бу ҳақда Mirror нашри хабар бермоқда.\nНашр маълумотларига кўра, 28 киши воқеа жойида, 2 киши эса шифохонада ҳалок бўлган. Дастлаб 7 киши ҳалок бўлгани ва 10 киши жароҳат олгани маълум қилинган.\nФожиа Калабар шаҳрида юз берган. Гувоҳларнинг айтишича, улар трансформаторда чақнаш кўришган, шундан кейин юқори кучланишдаги кабель клуб томига тушган.\nМаҳаллий ҳукумат бўлиб ўтган воқеани «даҳшатли фожиа» деб атаган ва юқори кучланиш линияси остидаги иншоот ноқонуний қурилганини айтган.\nФожиа муносабати билан «Манчестер Юнайтед» ҳалок бўлганлар ва жароҳатланганларнинг яқинларига ҳамдардлик билдирди. «Бизнинг барча ўйларимиз «Юнайтед» фанатлари, уларнинг дўстлари ва оилалари билан», деб айтилган клубнинг твиттердаги саҳифасида.


00:00 / 30.01.2010 | eski savollar | 4580\nАссаламу алайкум ва раҳматуллоҳи ва баракатуҳ шайх хазрарлари! Сизга бир муҳим саволиб бор эди. Бир Фаластинлик до'стим билан пешин намозини о'қидик. Намоз о'қиб бо'лгач у мендан 4 ракат фарз намозидан олдин, нима учун 4 ракат суннат о'қиганлигимни со'ради. Мен ҳайрон бо'лдим. Уни айтиши бо'йича пешин намозида фарздан олдин ва кейин фақат 2 ракат суннат о'қилишини айтти. Уни айтиши бо' йича унинг мамлакатида хамма шундай о'қишини айтти. Мен ҳам унга бизни мамлакатта ҳам 4 ракат қилиб о'қилишини айттим. Мен далил келтира олмадим иложиси бо'са ҳадислардан далил келтириб берсангиз. Агар иложиси бо'са Араб тилида ҳам ёзиб беринг. Илмсизлигим учун олдиндан уср со'риман.\nОиша розияллоҳу анҳодан ривоят қилинади:«Пайғамбар соллаллоҳу алайҳи васаллам Пешиндан олдинги тўрт ракъатни ва Бомдоддаги икки ракъатни ҳеч қўймас эдилар». Ушбу икки ҳадисни бешовлари ривоят қилишган.Умму Ҳабийба розияллоҳу анҳодан ривоят қилинди: «Қайси бир мусулмон банда ҳар куни фарздан ташқари ўн икки ракъат ихтиёрий намоз ўқиса, албатта, Аллоҳ унга жаннатда уй қуриб беради», дедилар. Умму Ҳабийба: «Шундан кейин уларни доимо ўқиб келмоқдаман», дедилар». Бешовларидан фақат Бухорий ривоят қилмаган. Термизий: «Пешиндан олдин тўрт ва кейин икки ракъат. Шомдан кейин икки ракъат, Хуфтондан кейин икки ракъат. Бомдоддан олдин икки ракъат»ни зиёда қилган».\nИмомнинг "Роббиғфирли" дейиши\nвит номоз казоси укиладими ?\nОтам нарози бўлса намоз ўқишим тўғрими\nнотўғри ўқилган қаср намозлар


Эксперт: Мирзиёевнинг Туркияга ташрифи - ўзаро муносабатлардаги янги саҳифа\nЎзбекистон президенти Шавкат Мирзиёевнинг Анқарага расмий ташрифи Туркиянинг Марказий Осиё мамлакатлари билан муносабатларида янги саҳифа очди, деб ёзмоқда Каппадокия Университети асосчиси ва биринчи ректори, профессор Ҳасан Али Қорасор «Анадолу» нашрида.\nМутахассисларнинг фикрича, ушбу тарихий ташриф туфайли Туркия ва Ўзбекистоннинг минтақавий ва халқаро сиёсатдаги ўрни келгуси 10 йилда ўсиб боради.\nТуркия билан Ўзбекистон ўртасидаги дипломатик алоқалар 25 йил олдин - 1992 йилда ўрнатилган. Ўтган чорак аср мобайнида икки давлат ўртасидаги биродарлик муносабатлари вақт синовидан ўтди.\nЎтган йил давомида Туркия ва Ўзбекистон президентларининг қатъий қадамлари туфайли икки мамлакат ўртасида яқин ҳамкорлик изчил йўлга қўйилмоқда. Мирзиёев ва Эрдўған 2016 йилнинг ноябрида Самарқандда, 2017 йил май ойида - Пекинда, 2017 йил сентябрида - Остонада, кейин Нью-Йоркда учрашишган. Бундан ташқари, йил давомида Туркия ва Ўзбекистон президентлари телефон орқали мулоқотлар ўтказдилар, икки давлат делегациялари ташрифлари давомида эса давлатлараро муносабатларнинг келажакдаги моделлари муҳокама қилинди.\nШу вақт ичида президентларнинг топшириғига биноан ташқи ишлар вазирлари, икки мамлакат иқтисодиёт ва мудофаа вазирлари ўртасида учрашувлар, ҳукуматлараро комиссия мажлислари, бизнес-форумлар бўлиб ўтди.\nЎтган бир йил давомида икки давлат ўртасидаги муносабатлар Туркия ва Ўзбекистон бош вазирлари раҳбарлигида профессионал тарзда йўлга қўйиб борилди, Мирзиёевнинг Анқарага ташрифи эса бу занжирнинг охирги ҳалқаси бўлди.\nЎзбекистон - Марказий Осиёнинг тарихий, маданий ва иқтисодий маркази, шунинг учун Туркия ва Ўзбекистон ўртасидаги стратегик ҳамкорлик Евроосиёда ҳамда бутун дунёда минтақавий ривожланиш нуқтаи назаридан муҳим аҳамиятга эга. Яна бир муҳим жиҳати шундаки, Ўзбекистон Туркия орқали транспорт йўналиши ёрдамида Европа билан алоқа ўрнатиш имкониятини қўлга киритади. Шундай қилиб, Ўзбекистоннинг дунё океанига чиқиш йўлаги йўқлиги каби факт тўсиқ бўла олмайди. Тарихий Туркистон шаҳарлари «Буюк ипак йўли» халқаро савдонинг асосий йўналиши бўлган даврда тараққий топган эди. Замонавий дунёда «Темир Ипак йўли» орқали минтақа ўзининг эски шуҳратини қайта тиклаши мумкин.


Президент иштирокидаги йиғилишда эркин иқтисодий зоналарини ривожлантириш масалалари муҳокама қилинди\n14:00 / 08.10.2017\nЎзбекистон Республикаси Президенти Шавкат Мирзиёев мамлакатимиздаги эркин иқтисодий зоналар ва кичик саноат зоналарини ривожлантириш бўйича амалга оширилаётган ишлар самарадорлиги таҳлилига бағишланган йиғилиш ўтказди.\nПрезидент матбуот хизмати берган хабарга кўра, йиғилишда Ўзбекистон Республикаси Бош вазири ва унинг ўринбосарлари, Президентнинг давлат маслаҳатчилари, тегишли вазирлик, идора ва хўжалик юритувчи субъектлар раҳбарлари иштирок этди.\n2017-2021 йилларда Ўзбекистон Республикасини ривожлантиришнинг бешта устувор йўналиши бўйича Ҳаракатлар стратегиясида макроиқтисодий барқарорликни мустаҳкамлаш,иқтисодиёт тармоқлари ва ҳудудларга хорижий, аввало, тўғридан-тўғри хорижий инвестицияларни фаол жалб қилиш, давлат мулки хусусийлаштирилган объектлар базасида хусусий тадбиркорликни ривожлантириш учун қулай шарт-шароитлар яратиш, вилоят, туман ва шаҳарларни комплекс ижтимоий-иқтисодий ривожлантириш бўйича кўплаб вазифалар белгиланган. Мамлакатимизда эркин иқтисодий зоналар, технопарклар ва кичик саноат зоналари самарадорлигини ошириш, янгиларини ташкил этиш борасида амалга оширилаётган ишлар бунда муҳим аҳамият касб этмоқда.\nБугунги кунда мамлакатимизда 14 та эркин иқтисодий зона фаолият юритмоқда. «Навоий», «Ангрен», «Жиззах», «Ургут», «Ғиждувон», «Кўқон» ва «Ҳазорасп» эркин иқтисодий зоналарида умумий қиймати 486 миллион долларга тенг 62 лойиҳа амалга оширилган, 4,6 мингдан ортиқ иш ўрни яратилган.\nЙиғилишда бу кўрсаткичлар қониқарли эмаслиги, уни янада ошириш учун тартиб-таомилларни соддалаштириш, инвестор ва тадбиркорларни жалб этишни кенгайтириш зарурлиги таъкидланди.\nФармацевтика соҳасига ихтисослашган «Нукус-фарм», «Зомин-фарм», «Косонсой-фарм», «Сирдарё-фарм», «Бойсун-фарм», «Бўстонлиқ-фарм», «Паркент-фарм» сингари 7 янги эркин иқтисодий зонани ривожлантириш бўйича изчил ишлар олиб борилмоқда.\nБугунги кунгача ушбу ҳудудларда умумий қиймати 535 миллиард сўмга тенг 1021 лойиҳа амалга оширилган. Янги корхоналар ишга тушиши туфайли 9,6 мингдан зиёд иш ўрни яратилган. Лойиҳалар доирасида нафақат ички, балки ташқи бозорда ҳам харидоргир бўлган енгил саноат, кимё, озиқ-овқат маҳсулотлари, электр техникаси буюмлари, замонавий қурилиш материаллари, мебель ва бошқа тайёр маҳсулотлар ишлаб чиқарилмоқда.\nБундан ташқари, 248 лойиҳани амалга ошириш натижасида 11 минг янги иш ўрни яратиш режалаштирилмоқда.\nПрезидентимиз Шавкат Мирзиёев тегишли вазирлик, идора ва хўжалик юритувчи субъектларнинг бу соҳадаги фаолиятини танқид қилиб, уларда ташаббускорлик етишмаслиги,эркин иқтисодий зоналар ва кичик саноат зоналарини ривожлантириш бўйича ишларни ташкил қилиш даражаси сустлигини таъкидлади.\n«Ургут», «Кўқон», «Ғиждувон» ва «Ҳазорасп» эркин иқтисодий зоналари, шунингдек, фармацевтика йўналишидаги эркин иқтисодий ҳудудларда янги корхоналар ташкил этиш учун хорижий сармояларни жалб қилиш ишлари суст бормоқда. Эркин иқтисодий зоналар ва кичик саноат зоналарини электр энергияси, табиий газ, сув ва бошқа коммуникация тармоқлари билан барқарор таъминлашда муаммолар кузатилмоқда.\nДавлатимиз раҳбари эркин иқтисодий зоналар ва кичик саноат зоналаридагимавжуд камчиликларни бартараф этиш, инвестор ва тадбиркорларга янада кенг имкониятлар яратишга оид комплекс чора-тадбирлар ишлаб чиқиш бўйича топшириқлар берди.


КУЗГИ ҒАЛЛА ПАPВАPИШИ ҚАНДАЙ КЕЧМОҚДА? - AmuNews.uz - энг сўнгги янгиликлар\nКУЗГИ ҒАЛЛА ПАPВАPИШИ ҚАНДАЙ КЕЧМОҚДА?\nТуманимизда пахтачиликни ривожлантириш билан биргаликда дон маҳсулотлари етиштиришга ҳам алоҳида эътибор берилаётгани фермер хўжаликларимизда ғаллачилик бўйича ҳам катта тажрибалар тўпланишига сабабчи бўлаяпти. Натижада далаларимизда буғдойнинг серҳосил навлари экилиб, улардан мўл ҳосил олинаяпти.\nЎтган йилнинг куз ойларида туманимиздаги 423 та фермер хўжаликларининг жами 3350 гектар ерига буғдойнинг “Краснодор” нави экилиб, буғдой уруғларининг тўла ундирилишига эришилди. Шу кунгача 2625 гектар майдондаги буғдой майсалари икки марта, қолган далалар 1 марта суғорилди.\nҒалладан мўл ҳосил етиштиришда маҳаллий ўғитдан фойдаланиш муҳим аҳамиятга эга. Шу боисдан ҳам далаларимизда буғдой уруғлари униб чиқиши биланоқ маҳаллий ўғит жамғаришга киришилди. Бу ишда туманимиздаги фермер хўжаликлари билан биргаликда “Тахатош дон маҳсулотлари” АЖ туман филали, “Қорақалпоқагрокимёҳимоя” АЖ туман филали ва туман ветеринария бўлими жамоалари ҳам баракали меҳнат қилмоқдалар.\nШу кунгача туман фермер хўжаликлари томонидан 3397 тонна маҳаллий ўғит жамғарилган бўлса, “Тахиатош дон маҳсулотлари” АЖ туман филиали томонидан жамғарилган маҳаллий ўғит 1011 тоннани, “Қорақалпоқагрокимёҳимоя” АЖ туман филиали томонидан тайёрланган маҳаллий ўғит 952 тоннани, туман ветеринария бўлими томонидан тайёрланган маҳаллий ўғит эса 957 тоннани ташкил этди.\nБундан ташқари, 3350 гектар майдондаги буғдой майсалари азотли минерал ўғитлар билан тўлиқ озиқлантирилди.\nАйни кунда тумандаги фермер хўжаликларида буғдой экилган далаларни четан билан ўраш ва ҳар 3 гектар ердаги ғалла майдони учун биттадан хандаклар тайёрлаш ишлари жадал олиб борилаяпти.\nТуман фермер хўжаликларида ғалла парвариши юксак агротехника қоидалар асосида ташкил этилмоқда.


Ҳар бир инсоний алоқада ўзига яраша ҳақ-ҳуқуқ ва мажбурият бўлганидек, дўстликнинг ҳам ўзига яраша ҳуқуқлари ва масъулиятлари бор. Руҳий тарбия бўйича мутахассис уламоларимиз мазкур ҳақлар саккизтадан иборат эканини айтганлар ва уларни бирма-бир шарҳлаб берганлар.\nДўстларнинг дўстлиги тугал, мақсадлари бир бўлса, худди бир шахсга ўхшаб қоладилар. Бу эса ўз навбатида хурсандчилик ва хафачиликда, ҳозирда ва келажакда шерик бўлишни тақозо қилади. Бу шериклик молу дунёга ҳам тегишли бўлиб қолади. Мол-дунё масаласида дўстларнинг муносабати уч даражага тақсимланади:\nБиринчи даража: Мол эгаси дўстни ўз ходими билан баробар кўради. Унга ўзидан ортиб қолган молни сарфлайди. Дўстининг ҳожати тушиб қолса, сўрамасидан олдин ўзидан ортиб турган молини унга беради. Агар мол эгаси муҳтож дўстининг сўрашига қараб турса, дўстлик ҳаққини адо этишда нуқсонга йўл қўйган бўлади.\nУчинчи даража: Бу олий даража бўлиб, унда мол эгаси дўстини ўзидан устун қўяди. Молини ўз ҳожатидан аввал дўстининг ҳожати учун сарфлайди. Бу сиддиқларнинг даражасидир. Аллоҳ таоло учун бир-бирига муҳаббат қилганлар даражасининг энг юқорисидир. Молни бундай сарфлашга ҳозирлик дўсти учун жонини ҳам аямаслигини кўрсатади.\nОлий даражадаги дўстликнинг васфида Аллоҳ таоло бундай деб марҳамат қилади:\n«Роббиларига ижобат қилган, намозни тўкис адо этган, ишлари ўзаро шууро ила бўлган ва уларга ризқ қилиб берган нарсаларимиздан инфоқ қиладиганлар» (Шууро сураси, 38-оят).\n«Сиз калитига молик бўлган ёки дўстингиз (уйидан) емоқлигингизда (танглик) йўқдир», деган (61-оят).\n«Калитга молик бўлиш» уй эгасининг калитни ишониб топшириб қўйишидир. Ана шундай кишилар инсоф билан, қоринлари тўйгунча есалар бўлаверади.\n«Дўст» деганда ишончли дўст, биродари унинг уйидан изнсиз таом еса, хурсанд бўладиган дўст кўзда тутилгандир.\nИмом Зуҳрий Оиша онамиздан қилган ривоятда айтилишича, Расулуллоҳ соллаллоҳу алайҳи васаллам билан жиҳодга жўнаб кетаётган мусулмонлар уйларининг калитларини ўзлари билган кишиларга топшириб, «Ҳожатингиз тушганда ейишни сизга ҳалол қилдик», деб кетар эканлар. Аммо калитни олиб қолганлар, қуруқ манзират учун айтилган бўлса керак, деб ўзларини тийишаркан. Ушбу оят билан уларга Аллоҳ таоло ҳам изн берган.\nОлий даражадаги дўстлик ҳақида ибратомуз ривоятлар анчагина. Қуйида улардан баъзилари билан танишиб чиқамиз:\n– Улар моллари ва нарсаларини аралаштириб юборган бўладилар. Агар бирортаси «менинг кавушим» деган иборани ишлатса, ундан юз ўгирадилар.\n– Фатҳ ал-Мусилий дўстининг уйига борса, у уйида йўқ экан. Уйдагиларга сандиқни олиб чиқишни амр қилди. Жория сандиқни олиб чиқди. У ўзига керак нарсани олиб, кетди. Хўжайин келганда жория унга бўлган иш ҳақида хабар берди. У севиниб кетганидан:\n– Бир киши Абу Ҳурайра розияллоҳу анҳунинг олдига дўстлик истаб келди:\n«Дўстликнинг ҳаққини биласанми?!» деди.\n«Диноринг ва дирҳамингга мендан ҳақлироқ бўлмасин», деди.\n«Ундай бўлса, йўлингдан қолма!» деди Абу Ҳурайра розияллоҳу анҳу.\n– Али ибн Ҳусайн розияллоҳу анҳу бир кишига:\n«Сизлар бир-бирингизнинг чўнтак ва ҳамёнингизга рухсатсиз қўл солиб, истаган нарсани олаверасизларми?» деди.\n– Масруқ раҳматуллоҳи алайҳи кўп қарз бўлиб қолган экан. Унинг дўсти Ҳайсама ҳам қарздор экан. Масруқ Ҳайсамага билдирмай, унинг қарзини тўлаб қўйди. Ҳайсама ҳам Масруққа билдирмай, унинг қарзини тўлаб қўйди.\nБу ишнинг ҳам бир нечта даражалари бор.\nУнинг энг паст даражаси ёрдам сўралганда, қудрати етса, очиқюзлик, сурур ва хурсандчилик билан ёрдам бериш.\nБаъзилар: «Агар дўстингдан ҳожатингни чиқаришни сўрасанг, у бу ишни қилмаса, яна бир бор эсига сол. Унутиб қўйган бўлиши мумкин. Агар ўшанда ҳам қилмаса, унга такбир айтиб қўявер», дейишган.\nИбн Шубрума дўстларидан бирининг муҳим ҳожатини чиқарганда, дўсти унга совға олиб келди.\n«Ол молингни! Аллоҳ сенга офият берсин! Агар дўстингдан ҳожатингда ёрдам сўрасанг ва у сенга ёрдам бермаса, намозга таҳорат қил-да, уни ўлган санаб, тўрт такбир айтиб, жанозасини ўқиб қўявер», деди Ибн Шубрума.\nСалафи солиҳлардан баъзилари ўз дўстининг вафотидан кейин қирқ йил унинг болалари ва аҳли аёлидан хабар олиб турган. Ҳар куни уларнинг ҳолидан хабар олиб, ўз молидан уларни таъминлаб турган. Фарзандлар оталаридан кўрмаган баъзи нарсаларини унинг дўстидан кўришган.\nУлардан баъзилари дўстига билдирмай, унинг оиласидан хабар олиб турган. «Туз борми, ёғ борми, нима етишмайди?» деб сўраб турган.\nДўстлардан доимо хабар олиб туриш шариатда яхши саналган ишлардандир.\nБунда банда дўстининг айблари ҳақида гапиришдан, уни ғийбат қилишдан, у билан талашиб-тортишишдан ва унинг ҳақида чақимчилик қилиш ҳамда ёмонлиги ҳақида савол беришдан тилини тийиб, сукут сақлайди.\nБиринчиси: ҳар ким ўзига назар солсин. Агар ўзида камчилик борини билса, ўзгани ҳам ўзидек кўрсин ва камчилигини афв этсин. Беайб фақат Ҳақ таоло эканини унутмасин.\nИккинчиси: Агар айби йўқ инсонни истайдиган бўлсанг, одамлар ичидан топа олмайсан. Дўст топиш мумкин бўлмай қолади.\n«Мусулмонлар ичида Аллоҳ таолога тоат қилиб, маъсият қилмайдигани ва аксинча, маъсият қилиб, тоат қилмайдигани бирорта ҳам йўқ. Кимнинг тоати маъсиятидан кўп бўлса, ўша адолатлидир», деганлар.\nДўст ҳақида ёмон гапиришдан тилни тийиш билан бирга, у ҳақида ёмон гумон қилишдан дилни ҳам тийиш керак.\nБанда дўсти билан ўзининг орасидаги сирни очмаслиги керак.\n«Набий соллаллоҳу алайҳи васаллам менга сир айтдилар. Мен унинг ҳақида ҳеч кимга хабар бермадим. Батаҳқиқ, мендан Умму Сулайм сўраганда унга ҳам хабар бермадим».\n«Қачон киши бир гапни айтса-ю, аланглаб қараса, ўша омонатдир», дедилар».\nБундай пайтда ўша гап соҳиби «Гапимни бировга айтма», деб таъкидлаши шарт эмас. Ўша, биров эшитиб қолмадимикан, деган маънода аланглаб қараб қўйишининг ўзи етади. Ким мазкур ҳолдаги гапни бошқаларга айтса, омонатга хиёнат қилган бўлади.


Сенат 2019 йилги Давлат бюджетини тасдиқлади - Zamin.uz\n20:54 / 13.12.2018\nСенат ялпи мажлисда 2019 йилги Ўзбекистон давлат бюджетини тасдиқлади. Даромадларнинг 102,6 трлн сўм, харажатларнинг эса 107,1 трлн сўм бўлиши прогноз қилинмоқда.\nОлий Мажлис Сенати пайшанба куни 17-ялпи мажлисда 2019 йилги Давлат бюджети, давлат мақсадли жамғармаларининг бюджетлари ҳамда солиқ ва бюджет сиёсатининг асосий йўналишларини тасдиқлади, дея хабар қилди «Газета.uz». Сенаторлар олдида бош вазир ўринбосари, молия вазири Жамшид Қўчқоров сўзга чиқди.\n2019 йилда Давлат бюджети даромадлари 102,6 трлн сўм миқдорида прогноз қилинмоқда, бу эса 2018 йилга нисбатан 38% ўсишни англатади. Давлат бюджети харажатлари эса 107,1 трлн сўмни (+36,4%) ташкил этади.\nИжтимоий соҳага Давлат бюджетидан сарфланадиган харажатлар 57,8 трлн сўмдан ортиқни ёки барча харажатларнинг 54 фоизини ташкил этади (+34,4%). Бунда таълимга сарфланадиган харажатлар аввалги йилга нисбатан 25,5 фоизга ошади ва 28,4 трлн сўмни ёки барча харажатларнинг 49 фоизини ташкил этади.\nСоғлиқни сақлашга сарфланадиган харажатлар 2018 йилга нисбатан 30,5 фоизга ошади ва 12,1 трлн сўмни ёки барча харажатларнинг 11,3 фоизини ташкил этади. Ижтимоий нафақалар, кам таъминланган оилаларга моддий ёрдам ва компенсациялар тўлаш учун сарфланадиган харажатлар 5,2 трлн сўмни ташкил этади (+61,8%).\n«Обод қишлоқ» ва «Обод маҳалла» давлат дастурлари доирасида молиялаштиришнинг барча манбалари ҳисобидан 478 та аҳоли пунктида яшаш шароитларини яхшилашга 6,3 трлн сўм йўналтирилади. 2019 йилда Давлат бюджети тақчиллиги ялпи ички маҳсулотга нисбатан 1,1% миқдорида бўлиши прогноз қилинмоқда.\nКейинги йилда иш ҳақи, пенсиялар, ижтимоий тўловлар ва стипендияларни ҳар ярим йилда аввалги йилдаги инфляция даражасидан паст бўлмаган миқдорда ошириш таклиф этилди. 2019 йил 1 январдан бошлаб ижтимоий нафақалар миқдорларини мутлақ суммада белгилаш назарда тутилмоқда. “Замин” янгиликларини “Одноклассники”да кузатиб боринг\nЯнгиликлар » Иқтисодиёт » Сенат 2019 йилги Давлат бюджетини тасдиқлади


Хитойлик офтальмологлар хайрия акция ўтказишди — Фарғона шифокори\n06.03.2019 07.03.2019 fsh.uz\nШу кунларда «Гуанмин Юннан» госпиталининг бешта етакчи врач-офтальмологи ва тўққизта волонтёрдан иборат Хитой делегациясининг Ўзбекистонга ташрифи ниҳоясига етмоқда. Улар ўзлари билан медикаментлар ва тиббий ашёлар кўринишидаги гуманитар юкни олиб келган.\nУч кун давомида хитойлик жарроҳлар Тошкентдаги Республика ихтисослаштирилган кўз микрохирургияси илмий-амалий тиббиёт марказида «Мурувватда ёришган олам» хитой-ўзбек хайрия акциясини ўтказди.\nТиббий бригаданинг ўнинчи волонтёри, ушбу акциянинг ташкилотчиси, «Xinjiang Asia-Europe International Material Trade Center Co., Ltd» компаниясининг бошлиғи Чжан Хунпин бўлди. Хайрия акциясини ўтказиш учун Чжан Хунпин хоним ўз шахсий маблағи ҳисобидан 1 412 530 юан (210 592,77 доллар) сарфлади. Бу делегациянинг келиши ва транспорт, дори воситалари ва тиббий жиҳозлар, профессор-офталмологлар Люй Юйсзян, Ли Чуанпу, Дуан Юйвен, Люй Чанхен ва Чжан Юнпин иш ҳақлари билан боғлиқ барча харажатлардир. Ўрни келганда шуни айтиб ўтиш жоизки, битта операциянинг нархи тахминан 1192 долларни ташкил қилади. 87 беморнинг ҳар бири учун бундай операция мутлақо бепул ўтказилди.\n«Мендан ҳаттоки Хитойнинг ўзида ҳам ‘Наҳотки Хитойда катаракта билан оғриганлар йўқ, нима учун Ўзбекистонга боряпсиз’ деб сўрашади.Мен уларга, нима хайр-эҳсоннинг миллати борми ёки фуқаролиги, – деб жавоб бераман. Мени Ўзбекистон билан кўп йиллик муносабатлар боғлаб туради, бу ерда жуда яхши дўстларим кўп. Шу сабабли, тан олишим керак, жуда мураккаб лойиҳани ташкиллаштиришни ўз зиммамга олдим, бу лойиҳа Хитой Халқ Республикаси Раиси Си Цзиньпиннинг ‘Битта камар – битта йўл’ ташаббуси концепциясига ҳам тўлиқ мос келади. Концепциянинг асосий мақсади – глобал лойиҳа билан қамраб олинган барча 60 та мамлакат аҳолисининг турмуш даражасини яхшилаш ва фаровонлигини оширишдан иборат»- дейди Чжан Хунпин.\nЎзбекистон Республикаси Соғлиқни сақлаш вазирлиги тасарруфидаги Қаюм Зоиров номидаги Ўзбекистон Соғлиқни сақлаш музейга ташриф буюрсангиз тизимга оид экспонатлар билан бирга, у ердаги тозалик ва озодалик, ходимларининг самимий муносабати, шунингдек, киравериш ...\nТасаввур қилинг: шифокор уйингизга келиб, юрак-қон босимини ўлчаяпти. Кейин, хонадондаги барча билан суҳбат қилиб, кўп саволлар беради. Тўғри овқатланиш, мушак ва қон айланиши бўйича фойдали маслаҳатларни айтади. Касаллик хавфи юқори ...\n← Яйпанда 2 киши овқатдан заҳарланди\nОИВга чалинган яна бир бемор даво топди →\n14.02.2020 fsh.uz 133\n19.10.2019 fsh.uz 251\n15.12.2018 fsh.uz 502


«Динимиз илмни Аллоҳдан қўрққан ҳолда ўрганишимизни таълим беради» | Azon.uz - Ахборот-таҳлилий портал\n20:00 10.06.2019 489\nИслом тенглик динидир. У савоб ва жазода эркак ва аёлни бир хил мавқеда қилди, уларни Аллоҳнинг ишлари ҳақида тафаккур юритишга ва Аллоҳ ризолигига эришиши учун ҳаракат қилишга ундайди.\nДемак, аёл киши ўрганиши, илм мажлисларида қатнашиши ва илм аҳлидан агар эри билмаса дин ишларидан билмоқчи бўлган масалаларни сўраб олиши керак. Бироқ муслима синглим, илм дипломлар олиш эмас, балки амалга мувофиқ илмдир. Илм Аллоҳнинг китоби ва Расулуллоҳ соллаллоҳу алайҳи васалламнинг суннатидаги масалалардир.\nОталар қизларига илм эгаллашни тақиқламасликлари керак. Бироқ ота қизига илм талабида уйдан чиқиши баробарида намоз ўқиши, Қуръон қироат қилиши ва дин ишларидан аёлларга тааллуқли, ҳар бир аёл ўрганиши керак бўлган ҳукмларни билишига имкон яратиши лозим.\nМуслима синглим! Динимиз илмни Аллоҳдан қўрққан ҳолда ўрганишимизни таълим беради. Илм олиш ибодат, уни ўрганиш тасбеҳ, уни билмайдиганга ўргатиш садақа, уни ўз аҳлига бериш хурсандликдир. Илм ёлғизликда дўст, хилватда ҳамроҳдир. Аллоҳ у билан халқларнинг даражасини кўтаради, уларни хайрли ишларда йўлбошчи, иқтидо қилинувчи раҳбар, яхшиликка йўл кўрсатувчи қилиб қўяди. У орқали ягона Аллоҳга эътиқод қилинади ва ибодат, итоат этилади. Илм билан инсон кўкларга кўтарилади. Шунингдек, диёнатли бўлишда, силаи раҳм қилишда, ҳалол ва ҳаромни англашда фойда олинади.\nШу тариқа динимиз илм ва унинг аҳлини кўтаради, унга эркаклар ва аёлларни бир хилда ундайди. Лекин қандай қилиб ҳандаса, тиббиёт ва бошқа илмлар каби сен бу дунёда нажот топадиган илмни эгаллашга интиласан-у, сени дўзахдан узоқлаштириб, жаннатга киритадиган илмга беэътибор бўласан?!\nМуслима синглим! Сен ўз хоҳишинг билан тўхтаб туриб, ўзингдан дининг ҳукмлари ва илмларидан билганларинг ҳақида сўрашинг керак. Агар билимингни яхши деб билсанг, Аллоҳга ҳамд айт, бу Унинг марҳамати ва сенга бўлган ёрдами туфайлидир. Борди-ю, бошқача бўлса, Роббингдан мағфират қилишини сўра, диний билимларингни ошир. Барча яхшилик сенинг динингга бўлган яқинлигингдадир. Охират илмидан четланиб, дунё илми билан аниқ алданган кимсага бахтсизлик бўлгай. Буюк Аллоҳ шундай деганида рост сўзлаган: “Ким Менинг эслатмамдан юз ўгирса, (кофир бўлса) бас, унинг учун танг (бахтсиз) турмуш (қабр азоби) бўлиши муқаррар ва Биз уни қиёмат кунида кўр ҳолда тирилтирурмиз”. У: “Раббим! Нега мени кўр ҳолда тирилтирдинг, ахир (дунёда яшаган вақтимда) кўрувчи эдим-ку?!” – дейди. (Аллоҳ) айтур: “Шундай. (Лекин) сенга Бизнинг оятларимиз келганида, уларни унутдинг. Бугун сен ҳам ана шундай “унутилурсан”. (“Тоҳо” сураси, 124–126-оятлар).\nАбу Марям Маждий Фатҳий Саййид Танто. Миср\nМақолалар Илм муслималар


Онлайн Танишув Яхшими ЁкиЁмон ??? - 2 Сентября 2013 - SHERLAR.BIZ - ENG YANGI SHERLAR 2018 2019\nSHERLAR.BIZ Yakshanba, 24.10.2021, 12:41\nГлавная » 2013 » Sentyabir » 2 » Онлайн Танишув Яхшими ЁкиЁмон ???\nОнлайн танишувлар ҳақиқат бўлгани билан уни жамият ҳали жиддий қабул қилмаган. Кўпчилик дугоналарим ҳаётимга ҳавас қилиб, қандай танишганимизни сўраб- суриштирса, очиғини айтмайман, чунки улар тасаввуридаги севгимизнинг қадри тушиб кетадигандек туюлади. Биз турмуш ўртоғим билан интернетда танишганмиз! Севги тарихимиздан хабардор бўлган, шундай танишиб, оила қуриш мумкинлигига чиндан ишонган баъзи дугоналарим эса бир неча марта «виртуал муҳаббат»га алданиб қолишди. Шундан келиб чиқиб айтса бўладики, онлайн танишув қизлар кундалигига ёзиш мумкин бўлган долзарб мавзу! Онлайн суҳбатларга эҳтиёж Қизларнинг аксарияти ўқиш ва иш, уй юмушлари билан машғул бўлиб, кўча-кўйда, қаҳвахонада дуч келган билан танишишни ўзларига эп кўрмайдилар. Бунга уларнинг одоби йўл қўймайди, шарқона табиати бегоналар билан танишиш тугул, ҳатто бошини тузукрок кўтариб, рўпарасидаги одамнинг кўзига тик қарашга изн бермайди. Ҳар куни кўчада кўрадиган, кўнглига ўтирган йигит билан бир оғиз гаплашишни истаса ҳам ортиқча гап-сўзлардан, биров кўриб қолишидан қўрқиб, орият кучлилигидан, эҳтимол\nёнидаги бахт қушини учириб юборган қизлар қанча... Компьютер, интернет деган нарсалар чиқди-ю, унда ўзинг кўрмаган, билмаган, синамаган одамлар билан ғойибона суҳбатлашиш, яқиндан танишиш, жоиз бўлса, кўришиш имкони пайдо бўлди. Ижобий жиҳатлари Табиатан камгап ёки тортинчоқлар учун айни муддао. Чунки бундай инсонларнинг ички олами ниҳоятда кенг ва тасаввурга бой бўлади. Ёзишмалар орқали эса ўзингизни тўлиқ намоён эта олишингизга имкон яралади. Суҳбатдошингизни эркин танлайсиз. Яшаш жойи, ёшини ўзингизга мақбул вариантда белгилайсиз. Онлайн учрашувлар учун ортиқча ҳаракату харажат (пардоз, либос) керак эмас. Интернет ва вақт бўйича лимитингиз бўлса бас. Бошқа ишларни бажариб ҳам ора- сира суҳбатлашиб туришингиз мумкин. Унинг ёзаётганларидан мактабда қандай ўқигани, дунёқараши қанчалик\nкенглигини билиб олса бўлади. Имло хатоларининг ўзиёқ бундан хабардор қилади. Ҳеч ким сизни «биттаси билан қўл ушлашиб кетаётган экан» (1 метроралиқда юриб кетаётганингизни кўрса ҳам) деб ғийбат қилолмайди. Суҳбатдошингиз расмингиз ёки ўзингиздан ҳам кўра биринчи бўлиб кўнглингиз билан танишади. Сизда қарама-қарши жинс вакиллари билан қандай гаплашиш борасида кўникма ҳосил бўлади. Ўзингизга бўлган баҳоингиз ортади. Агар суҳбатдошингиз ақлли, билимли бўлса, ундан кўп нарса ўрганасиз, ҳатто хорижий тилларни ўзлаштирсангиз бўлади. Салбий жиҳатлари Сиз ҳам, суҳбатдошингиз ҳам суҳбатларда кўп ёлғон ишлатасиз. Интернетда танишганингиз учун ҳам йигитга эрмак, овунчоқ, текин тингловчига айланишингиз, у сизни жиддий қабул қилмаслиги мумкин. Йигит ҳақидаги асл ҳақиқатни билиб олиш жуда қийин. Балки у уйланган ёки ажрашган бўлиб чиқар, банкда ишлайман, деб туриб, интернет кафеда админстраторлик қилиб\nўтирар... Сиз холис одам топиб, уни суриштиролмайсиз. Унга боғланиб қолишингиз, ҳамма сирингизни айтиб қўйишингиз мумкин. Бегона одамнинг нияти қандайлигини билмайсиз, кун келиб, сизни шантаж қиладиган даражага етиши мумкин. Уни севаман деб ўйлайсиз-у, юзма-юз кўришиб, мулоқот қилмагунча бир тўхтамга келолмайсиз. Виртуал суҳбатдошлар эса реал учрашувдан жуда қўрқадилар. Ҳар ҳолда ҳаёт бошқа, хаёл бошқа. Аватарга қўйилган расм, профилдаги видеоларингизни иложи бўлса бегоналар кўрмагани маъқул. Онлайн шайдоларнинг баъзилари буларни ҳам қайта ишлаб юборишга уста бўладилар. Паспорт маълумотлари, манзил, телефон, иш жойи ҳақида маълумотга эга бўлган ҳавасмандингиз сиз истамаган пайтда, ҳатто алоқани узсангиз ҳам яна қаршингизда пайдо бўлиши мумкин. Ёзишмаларда киши ҳаддан ортиқ эркин бўлгани учун ҳам орадан парда кўтарилиши, ёпиқ мавзулар очилиши мумкин. Унинг ҳаракатлари, ўзини тутиши, кийинишини тасаввур қилолмайсиз, буларсиз инсон ҳақида якдил хулоса қилиш қийин. Маънавий оламига баҳо берасиз-у, ижтимоий, молиявий аҳволини билолмайсиз. Байрамларда электрон гулхатлару сайтлардан\nкўчирилган изҳорларга хурсанд бўлиб ўтираверасиз. Сизга севги изҳор қилса ҳам ўзингизни «севилганман» деб тўлақонли ҳис қилолмайсиз… Шунча салбий жиҳатлари бўлса, шаҳзодамни қаердан топаман, деган қизларжонга бир тавсиям бор. Агар ўзингизга озгина пишиқроқ бўлиб, сирингизни бой бермай, бор билимингиз ва муомалангизни ишга солиб, танлаб-танлаб суҳбатлашсангиз, ўзингизга керакли бўлган кимнидир албатта топасиз! Аммо ёдингизда бўлсин, унга буткул боғланиб қолманг, у одам интернетда бўладими ёки ҳаётдаги танишингизми, сиз танлаш имкониятига ҳамиша эгасиз! АЗИЗА\nКатегория: Qiziqarli malumotlar | Просмотров: 623 | | Теги: Онлайн Танишув Яхшими ЁкиЁмон ??? | Рейтинг: 0.0/0


Исломий банклар фаолияти кенгайишига тўсиқлар кўп\n12 май 2021, Тошкент вақти: 09:51\nБундан 30 йил муқаддам араб давлатларида пайдо бўлган исломий банклар мусулмон оламининг фоизсиз пул сақлаш ва пул олиш тизимини яратиш йўлидаги ҳаракатлари натижаси бўлди ва ҳозирга келиб, бундай банклар сони дунё бўйлаб 300 тадан ортди.\n“Ислом ва мусулмонлар” эшиттиришининг навбатдаги сонида ўтган гал муҳокама этилган судхўрлик ҳамда дунёвий ва исломий банклар мавзуси атрофидаги мулоҳазалар давом эттирилади.\nРибо, яъни судхўрлик — фоизга пул бериш ёки олиш фақат бир томон – судхўрнинггина дунёвий манфаатига хизмат қилиши аниқ бўлган бу амални тарк қилишнинг ҳам имконлари кўринмайди. Судхўрдан пул олмаганимиз тақдирда ҳам банкка пул қўйиб, банкдан пул оламиз – бу эса яна ўша фоизлар билан иш кўришдир.\nБундан 30 йил муқаддам араб давлатларида пайдо бўлган исломий банклар мусулмон оламининг фоизсиз пул сақлаш ва пул олиш тизимини яратиш йўлидаги ҳаракатлари натижаси бўлди ва ҳозирга келиб, бундай банклар сони дунё бўйлаб 300 тадан ортди. Дунёдаги ривожланган мусулмон давлатлардан бири – Малайзияда исломий банк хизматидан фойдаланадиган мижозлардан бири аҳолисининг аксар қисми мусулмон бўлган Ўзбекистон ва бошқа давлатларда бундай банкларнинг пайдо бўлиши эътиқодда бир бўлган замондошлари учун хайрли бўлишидан сўзлайди.\n“Ўзбекистон ҳам мусулмон мамлакатлардан бири. Бу банкни бемалол қўллаб-қувватлайди, деб ўйлайман. Буни очиш, албатта, керак. Чунки мусулмон одам учун пули исломий банкка қўйилса, фойдаси ҳам мусулмонларга бўлади ва ҳалол-ҳаромига ҳам боғлиқ бўлади. Бу ерда судхўрликнинг арзимаган миқдори ҳам йўқ. Нимага сарфлаëтганини кўрсатиб бера олар экан. Шу иккитасини билганлигим учун мен исломий банкни маъқул топдим”,- дейди Малайзияда исломий банк фаолиятидан фойдаланаётган асли ўзбекистонлик суҳбатдош.\nАммо исломий банклар ҳақида фоизга пул олиб, пул беришни тарк қилишни истаётган ўзбекистонликлар қандай тасаввурга эга ва бу борада уларнинг муносабати қандай?\n“Озодлик” билан суҳбатда бўлган аксарият ўзбекистонликлар исломий банк ҳақида эшитмаганини, эшитганлари эса унинг қандай ишлашидан хабарсиз экани маълум бўлди.\nБу ҳақда тушунча берилгандан кейин эса улар Ўзбекистонда ҳам исломий банк очилиши тарафдори экани ойдинлашди:\nҚани энди исломий банк бўлса! Агар исломий бўлса, улар ҳалол ишлар эди. Жамиятимизда порахўрлик ва риболар бўлмас эди.\nФоизсиз банкни ким хоҳламайди дейсиз? Ҳаммага ҳозир пул керак. Уйни гаровга олиб, фоизсиз берса бўлади-ку. Бизникилар ҳам уйни гаровга олади, ҳам фоиз олади. Давлатдан фоизсиз пул олсангиз, фойдада бу. Эҳтиëжингизни қондирасиз ва вақти келганда, пулни қайтариб берасиз.\nБизнинг банклардан пул олиш жуда қийин. Олган одамлар ҳам жуда қийналади. Даромад кўраман деб олганларнинг 10 тадан 8 таси қийналиб, олганига пушаймон бўлади. Кўп одамларнинг иши юришмай, фоиз тўлай олмасдан қарзга ботиб кетади.\nАммо яқин ўртада Ўзбекистонда шунақа банклар пайдо бўлармикин?\nҚийин муаммо. Буни иқтисодчилар ҳал қилади энди. Биз кичкина одам, ўйлаганимиз билан амалга ошмайди-ку. Аммо ҳаракат қилса, бўлса керак.\nБўлиш-бўлмаслигини мен билмайман. Агар пулни фойдаланишга фоизсиз бериб, маълум вақтдан кейин пул ўша ҳолатда қайтариб бериладиган бўлса, бунинг одамларга фойдаси катта бўлса керак.\nАмалдаги ҳукумат ва режим исломий банклар фаолиятига қаттиқ қаршилик кўрсатади. Ислом динининг мустаҳкам ўрин эгаллашига, Исломий одоб-ахлоқнинг юзага келишига Ислом Каримов жуда ҳам қарши. Каримов Ўзбекистонда Ислом динининг бирон-бир кўриниши, негизи илдиз отишидан қўрқади.\nОддий ўзбекистонликлар Ўзбекистонда исломий банклар яқин-атрофда пайдо бўлишига ишонмаслигидан сўзламоқда. Бироқ эътибор қилган бўлсангиз, аксар суҳбатдошлар шариатга мувофиқ иш юритадиган банк, дер экан, асосан, фоизсиз пул берадиган, яъни фалон сўм кредит берадиган, кейин бунинг устига устама олмай, неча пул бўлса, шундоқлигича қайтариб оладиган банкни назарда тутмоқда.\nАслида исломий банк шундай турдаги хизматини ҳам адо қилади. Қарзи Ҳасана – олинг, хайру савобга ишлатинг ва белгиланган муддатга қайтаринг. Бироқ бу исломий банклар кўрсатадиган хизматлардан бири бўлиб, ҳозирча кенг қўлланиладиган турларидан эмас.\nМДҲ давлатларида биринчилардан бўлиб шариат қонунлари асосида банк хизматини таклиф қилган Россиядаги “Бадр форте” банки исломий банклар таклиф қиладиган хизматнинг барча турларини кўзда тутган, аммо кўпроқ хусусий шахслар билан ишлашни ният қилган эди.\nУшбу банк юристларидан бири, юридик фанлари номзоди Ренат Беккин кредит бериб, устама олмаслик исломий банклардан катта журъатни талаб қиладиган ва нисбатан кам даромад келтирадиган хизмат тури эканини айтди.\nБунинг сабабига ўтишдан олдин замонавий исломий банклар кўрсатадиган хизмат турларига тўхталиш лозим.\nДемак, бундай банкларнинг мижозлари учун муҳим бўлган биринчи масала – банкка қўйилган ва ёхуд банкдан олинган пулларнинг фоиздан, судхўрликдан холи бўлиши ҳамда банкда турган пулнинг ҳалол ва хайрли мақсадларга ишлатилиши.\nР.Беккин исломий банклар асосида ётган бир неча муҳим механизмларни санаб ўтди:\nИсломий банклар фаолиятида энг кенг тарқалган механизм – музораба. Бу кўпроқ ҳуқуқий шахслар – ташкилотлар, корхоналар билан ишловчи тизим. Бунда банк пул беради, ташкилот ишлатади ва фойда ўртадаги келишувга кўра тақсим қилинади. Зарар эса банк ҳисобидан қопланади, пул олган ташкилот бу ўринда фойдасиз қолади.\nКейинги механизм – муробаҳа. Бу айтайлик, истеъмол кредити йўналишида қўлланиладиган механизм. Бунда банк мижози номидан, ўз пулига бирор бир маҳсулотни харид қилади ва унинг устига ўз хизмат ҳақини қўйиб, мижозга беради. Мижоз эса шу маҳсулотни ўзи истаган шаклда сотиб, ҳам ўзи даромад олади ва ҳам белгиланган муддат давомида дастмоя бўлган пулни банкка қайтариб боради. Бунда томонлар ўртасида маҳсулот сотувидан келадиган даромад ва унинг тақсимоти аввалдан келишилган ҳолда шартнома тузилади.\nЯна бир механизм бор – мушорака. Бу томонлар ўртасида ўртага пул қўйиб, ҳамкорлик қилиш механизми. Бу бир қарашда муробаҳага ўхшаш. Лекин бунда ҳар икки томон ўртада бўлган маҳсулотни сотишга ва умуман иш жараёнига бирдек аралашиш ҳуқуқига эга.\nЯна бир энг оптимал механизм – дунёвий банкларда ҳам кенг қўлланиладиган ижарадир. Яъни банк, масалан, мижознинг сўровига биноан уй харид қилади ва унга ижарага беради. Мижоз эса келишилган вақтда одатдаги ижарадан бироз кўпроқ пул тўлаш билан бора-бора шу уйнинг эгасига айланади.\nШунингдек, Қарзи Ҳасана, дея юритиладиган фоизсиз ссуда бериш хизмати бор. Бу шунчаки эҳсон ва ссудани олган одам маълум муддатдан сўнг олинган маблағнинг ўзини қайтаради. Бунда банк фақатгина хизмат ҳақини олади.\nАммо ҳали эслатилганидек, исломий банклар дунё бўйлаб атиги 300 та атрофида ва бу дунёдаги жами мусулмон давлатлар ҳамда бундай банкка эҳтиёжи бор, деб ҳисобланган потенциал учун жуда ҳам оз. Ренат Беккиннинг айтишича, бу дунё бўйлаб банк хизмати соҳасининг 3–4 фозини ташкил қилади.\nХўш, бунинг сабаби нимада? Ренат Беккин гапиради:\nБиринчидан, маълум бир миқдорда эътироз ва айрим мулоҳазалар борки, исломий банклар ўз мижозларига таклиф қилаётган хизмат турларини айтилгани каби тўла шариат ҳукмида бажармайди. Бошқача айтганда, асл даромадни яширади. Шундай йўл тутадиган фирибгар банклар фаолияти ҳам кузатилган, афсуски. Яна бир эътироз, фоизсиз кредит берамиз, дер экан банк ўз хизмат ҳақини белгилайди. Шариат кенгашлари буни фоиз қўйиш тарзида баҳолаб, эътироз қилади. Хуллас, бу каби муаммолар бор, аммо бу кўпроқ мукаммал исломий молиявий тизимни йўлга қўйиш учун шароитнинг йўқлиги билан боғлиқ.\nИсломий банклар ўз мижозларига алоҳида, имтиёзли турда хизмат кўрсатар экан, унга молиявий институт сифатида алоҳида имтиёз берилмайди. Яъни бу банк ҳам бошқа банклар каби мавжуд молиявий тизимда фаолият кўрсатади. Барча молиявий операцияларни бошқа дунёвий банклар учун жорий тизимда олиб боради. Шу боис, банк ўз умрини сақлаб қолиш учун баъзан мижозига берган ваъдаларини бажара олмай қолади.\nХуллас, бу ерда ҳар хил сабаблар, ҳам сиёсий ва ҳам иқтисодий сабабларни келтириш мумкин. Мисол учун, Россияда иш бошлаган ягона “Бадр Форте” банкини олсак, бу банк бир томондан тўла шаффоф ҳолда ишлай олмади. Иккинчи томондан, сиёсий сабаблар, асосан, жамиятни эгаллаб олган исломни суймаслик кайфияти қурбони бўлди, менимча. Аммо ҳозир дунё бўйлаб исломий банкларга қизиқиш ортяпти. Масалан, Лондон, Швейцариядаги энг йирик банклар шундай хизмат турларини ташкил қилмоқда. Бироқ, афсуски, исломий банкларнинг мавжуд мукаммал назария асосида фаолият юритишига тўсқинлик қилаётган энг муҳим сабаблардан бири – шариат қонунларига мувофиқ молиявий тизимни яратишда мавжуд тўсиқлардир. Дунёнинг асосий молиявий тизимларини эгаллаган дунёвий банклар тизимида ҳозирча исломий банклар дуч келаётган рақобат жуда кучли. Айни вақтда бундай тизимни ўзаро ташкил қилиши мумкин бўлган мусулмон мамлакатлар орасида ҳам ҳамжиҳатлик етишмайди.\nБошқача айтганда, исломий банклар ишлаши мумкин бўлган мукаммал назарий тузилма бор ва у шариат қонунлари билан тасдиқланган. Аммо бу қонунлар асосида ишловчи молиявий тузилмалар бўлмас экан, шаръий қонунларга мос ишлайман, деган банк молиявий институтлар таклиф қилаётган хизмат турларининг барчасини ҳам бажара олмайди. Бироқ бу вақтинчилик кўриниш, дея умид қилмоқда исломий банк тузилмасида ишлаётган банкирлар. Уларнинг аксарияти бундай банк хизматига эҳтиёж сезган муайян миқдордаги мижозлар талабига кўра, жаҳон молиявий тизимида бора-бора бундай турдаги банклар ҳам кўпайиши, хусусан, кейин 5 йил ичида дунё бўйлаб молиявий институтларнинг 5-6 фоизини ташкил этишини тахмин қилмоқда.


11 июнь куни Ўзбекистонда кутилаётган об-ҳаво маълумоти\n12:03 / 10.06.2020\nТошкент шаҳри. Ҳаво бироз булутли бўлади, вақти-вақти билан ўзгариб туради, куннинг иккинчи ярмида қисқа муддатли ёмғир ёғиши, момақалдироқ бўлиши мумкин. Шамол шарқдан 5-10 м/с тезликда эсади, 12-17 м/с гача кучайиши мумкин. Ҳарорат кечаси 16-18 даража илиқ, кундузи 31-33 даража иссиқ бўлади.\nҚорақалпоғистон Республикаси ва Хоразм вилояти. Ҳаво ўзгариб туради, ёғингарчилик кутилмайди. Шамол шарқдан 7-12 м/с тезликда эсади, баъзи жойларда 15-20 м/с гача кучайиши мумкин. Ҳарорат кечаси 17-22 даража илиқ, кундузи 32-37 даража иссиқ бўлади.\nБухоро ва Навоий вилояти. Ҳаво ўзгариб туради, ёғингарчилик кутилмайди. Шамол шарқдан 7-12 м/с тезликда эсади, баъзи жойларда 15-20 м/с гача кучайиши мумкин. Ҳарорат кечаси 17-22 даража илиқ, кундузи 32-37 даража иссиқ бўлади.\nТошкент, Жиззах, Самарқанд, Сирдарё вилоятлари. Ҳаво ўзгариб туради, куннинг иккинчи ярмида баъзи жойларда қисқа муддатли ёмғир ёғиши, момақалдироқ бўлиши мумкин. Шамол шарқдан 7-12 м/с тезликда эсади, баъзи жойларда 15-20 м/с гача кучайиши мумкин. Ҳарорат кечаси 15-20 даража илиқ, кундузи 30-35 даража иссиқ бўлади.\nҚашқадарё, Сурхондарё вилоятлари. Ҳаво ўзгариб туради, ёғингарчилик кутилмайди. Шамол шарқдан 7-12 м/с тезликда эсади, баъзи жойларда 15-20 м/с гача кучайиши мумкин. Ҳарорат кечаси 17-22 даража илиқ, кундузи 32-37 даража иссиқ бўлади.\nАндижон, Наманган, Фарғона вилоятлари. Ҳаво ўзгариб туради, куннинг иккинчи ярмида баъзи жойларда қисқа муддатли ёмғир ёғиши, момақалдироқ бўлиши мумкин. Шамол шарқдан 7-12 м/с тезликда эсади, баъзи жойларда 15-20 м/с гача кучайиши мумкин. Ҳарорат кечаси 15-20 даража илиқ, кундузи 30-35 даража иссиқ бўлади.\nРеспубликанинг тоғли ҳудудлари. Ҳаво ўзгариб туради, баъзи жойларда қисқа муддатли ёмғир ёғади, момақалдироқ бўлиши мумкин. Шамол шарқдан 7-12 м/с тезликда эсади, баъзи жойларда 15-20 м/с гача кучайиши мумкин. Ҳарорат кечаси 10-15 даража илиқ, кундузи 18-23 даража иссиқ бўлади.


Самарқандда қоида бузган ҳайдовчининг аёли эрининг машинасини эвакуаторга ортишларига монелик қилди | Dunyo News | Дунё янгиликлари. Ўзбекистон ва дунёдаги барча янгиликлар. Сўнги хабарлар. Сўнги янгиликлар\nСамарқандда қоида бузган ҳайдовчининг аёли эрининг машинасини эвакуаторга ортишларига монелик қилди\nСамарқандда қоида бузган ҳайдовчининг аё...\n21:14 / 22 Jun\nЙўл патрул хизмати ходими талабига кўра, автомобил бошқариш ҳуқуқини берувчи ҳужжатларни тақдим этмаслик — албатта маъмурий жавобгарликка сабаб бўлади.\nСамарқанд вилояти Оқдарё туманида ўз фарзандлари билан 6 соат мобайнида машинаси эшигини беркитиб, ЙПХ ходимларига ҳужжат тақдим этмаган аёл ҳақида ҳикоя қилган эдик.\nПаст Дарғом туманида ҳам шунга ўхшаш воқеа рўй берди. 4R46 Самарқанд–Каттақўрғон йўлининг Паст Дарғом тумани Қарағанда маҳалласи ҳудудидан ўтувчи 16-километрида тўхтатилган «Cobalt» русумли автомобил ҳайдовчиси ЙПХ инспекторининг автомобилни бошқариш ҳуқуқини берувчи ҳужжат тақдим этиш талабини бажармаган.\n«Ҳайдовчи машинани бошқариб келаётиб, қоидабузарлик содир этди. У йўлдаги узлуксиз сидирға чизиқни босиб, автомашинани қувиб ўтди. Жезл ёрдамида тўхтатганимда тўхтатди. Ўзимни таништириб, автомобилни бошқариш ҳуқуқини берувчи ҳужжатларини тақдим этишни сўраганимда, ўзимдан ҳужжат талаб қилди. Кўрсатдим. Кейин «қоидабузарлигимни бодикамерангиздан кўрсатиб беринг», деб талаб қилди. Унга қоидабузарлиги визуал кузатув ёрдамида аниқлангани, бодикамера эса фақат ҳайдовчи ва ЙПХ ходимининг мулоқотини ёзиб олишини тушунтирдим. Кейин дислокация харитасидан кўчирма талаб қилди. Вазирлар Маҳкамасининг 2018 йил 1 декабрдаги 975-сонли «Йўл-патруль хизмати ходимларининг йўл ҳаракати қатнашчилари билан ўзаро муносабатлари ҳамда махсус мосламалардан фойдаланиши тартиби тўғрисидаги низомни тасдиқлаш ҳақида»ги қарорига киритилган ўзгартишларга кўра, ҳайдовчига дислокация харитаси тақдим этилмаслигини тушунтирдим», — деди ҳайдовчини тўхтатган ЙПХ сафдори Ойбек Эргашев.\nЙПХ сафдори Ойбек Эргашев\nЙПХ ходимига кўра, ҳайдовчи автомобилни бошқариш ҳуқуқини берувчи ҳужжатларини 40 дақиқа давомида тақдим этмаган. Шундан сўнг холислар иштирокида маъмурий баённома расмийлаштирилган. Ҳайдовчи баённомага имзо қўйишдан бош тортган.\nМашинани жарима майдончасига олиб кетиш учун эвакуатор чақирилганда, ҳайдовчи ўз рафиқасини автомашинани эвакуаторга юклашга монелик қилиш учун автомашинанинг орқаси қисмига турғизиб қўйган.\nҲайдовчига микрофон тутганимизда у ўзини таништирмади, матбуот ходимларига интервью беришни истамади. Президент порталига оғзаки мурожаат қилишини билдирди. Воқеаларнинг яна бир гувоҳи, унинг рафиқаси ЙПХ инспектори қўпол муомалада бўлгани, ҳужжатлар тақдим этилганида олмаганини айтди. Буларнинг барчасини видеосъёмка қилганини, бироқ тортишувда телефонининг экрани сингани ва ҳозирча тақдим қила олмаслигини билдирди.\nҚарийб икки соат давом этган тортишув барибир автомобилнинг жарима майдончасига қўйилиши, маъмурий баённома расмийлаштирилиши билан тугади.\nБу масалада энг қизиқ жиҳати — ҳайдовчи тўхтатилган заҳоти автомобилни бошқариш ҳуқуқини берувчи ҳужжатларини тақдим этганида, онлайн баённома расмийлаштириларди. Қилган қоидабузарлиги 0,5 БҲМ — 150 минг сўмни ташкил этар ва уни 15 кун ичида тўласа, 30 фоизли чегирма билан 105 минг сўм тўлар эди. Энди у ўзининг ҳақлигини суд орқали исботлай олмаса, кўпроқ жаримага тортилиши мумкин.\nТасвирчи ва монтаж устаси: Жаҳонгир Алибоев.


Добавлено: 01.08.2016, 15:06\nУйда тартиб-интизом, озодаликни сақлаш ҳар бир аёлга хос бўлган фазилатдир, дейди “Interesno.cc” нашри.\nХонадонингиздан таралаётган ёқимли ҳидлар орқали оила аъзоларингиз ўртасидаги муносабатлар йўлга қўйилади, десак муболаға бўлмайди. Чунки бу нарса уйда маза қилиб дам олиш, оила аъзоларингизнинг ўзини бахтли ҳис қилиши имконини беради.\nАгар эътибор берган бўлсангиз, уй озода, ҳамма жой йиғиштирилган бўлса, ўзингизни хотиржам ҳис қиласиз, ички барқарорликка эришасиз. Бунинг учун уйингизнинг қаерда жойлашганининг аҳамияти йўқ, балки ётоқхонанинг бир хонаси сизга тегишлидир, балки кенг ва ёруғ, балки торроқ уйда яшарсиз. Қаерда яшашингиздан қатъи назар, тозаликка эътибор беришингиз талаб этилади.\nУйни бирдан тартибга келтираман, деб чарчаб қолманг, ҳар куни оз-оздан, яхши кайфият билан уй юмушларига уринсангиз, бу самарали натижа беради.\nУйда ҳам, ҳаётингизда ҳам тартиб ўрнатмоқчи бўлсангиз, аввало кераксиз буюмлардан воз кечишингизга тўғри келади. Ортиқча буюмларни йиғиштириб бўлмайди, уларни фақатгина улоқтириш лозим. Кераксиз буюмларни уйда сақлаш одатидан воз кечинг. Агар уларни ташлаб юборишга кўзингиз қиймаса, танишларингизга, дўстларингизга, меҳрибонлик уйларига тарқатинг. Шундай қилсангиз, кераксиз буюмлар, кийим-кечаклар ҳам иккинчи ҳаётини бошлайди, ундан фойдаланмоқчи бўлган одамларга қувонч бағишлайди. Кимгадир озгина бўлса ҳам ёрдам бера олганингиздан ўзингиз ҳам хурсанд бўласиз.\nШкафингизда ўзингизга ёққан, фақатгина кийиб юрган кийимларингизни қолдиринг, қолганини эса севимли дугоналарингизга беринг. Уларни бераётганда кўнглингиз оғримасин, ҳар доим кетган буюмнинг, кийим-кечакнинг ўрнига янгиси келишини унутманг.\nУйдаги тўкин-сочинлик деган полдан шифтгача тахланиб ётган нарсалар тушунилмайди. Буюмларнинг кўплиги эмас, сизга ёқадигани, кўрганда кўзингиз қувонадигани сизга хушкайфият бағишлайди. Буюм сотиб олаётганда “қимматбаҳо нарса сотиб олишга қурбимиз етмайди” иборасини унутинг. Қимматроқ бўлса ҳам, оилангизга, ўзингизга узоқ вақт хизмат қиладиган, қўлга олганда қалбингизга қувонч бағишлайдиган нарсаларни харид қилинг. У албатта, ўзини оқлайди. Айниқса, кир ва идиш ювиш воситаларини сотиб олаётганда телевизорда реклама қилинаётганларини эмас, балки соғлигингизга зарари бўлмаганини, ёқимли ифорга эгаларини олишга ҳаракат қилинг. Бундай воситаларни ишлатганингиздан кейин уйингиз ёқимли ифорларга тўлади.\nҲамма вақт ҳам уйда идеал тарзда тартиб ўрнатиб бўлмайди. Бундай тартиб фақат музейлардагина бўлади. Оила аъзоларингиздан буни талаб қиладиган бўлсангиз, уларни ҳам ўзингизни ҳам қийнаб қўясиз.\nКундалик уй тозалаш учун ҳар бир 1 соат вақтингизнинг 15 дақиқасини ажратинг. Бу уйингизни ораста сақлашингиз учун етадиган муддатдир.


Халифалик дунёнинг асосий кун тартибига айланиб бормоқда | Туркистон Сиёсий сақофий таҳлилий сайт!\nБугунги кунга келиб, Халифалик давлатини тиклаш бутун дунёнинг асосий кун тартибига айланиб бормоқда. Ҳизб ут-Таҳрир – Индонезия 2 декабр куни пойтахт Жакартада халифаликни талаб қилиб, намойиш ўтказди. Намойишда тахминан 2 миллион Мусулмон иштирок этди.\nУмматнинг уйғониши Индонезияда бўй қўрсата бошлади. Исломий Уммат бирлик ва бирдамликда бир ёқадан бош чиқариб, Халифаликни қайта тиклашни талаб қилиб чиқишди. Ҳизб-ут Таҳрир – Индонезия ва барча Мусулмонлар “Ла илоҳа илАлллоҳ Муҳаммадур расулуллоҳ” деб ёзилган “Тавҳид” байроғи билан майдонни тўлдириб, Такбирлар, Ҳамду санолар ва Саловатлар билан намойишда иштирок этдилар.\nМусулмонларнинг бундай бирдамлиги “инсоният учун чиқарилган хайрли уммат” васфини ва Исломнинг ғолиб устунлигини бутун дунёга такрор уқтириб қўйиш учун очиқ ва шарафли ҳайқириқ бўлиб қолмоқда.\nЭслатиб ўтиш жоизки, бундан аввал Индонезия ҳукумати Халифалик давлати қулатилгандан сўнг парчаланиб кетган давлатчаларни қайта битта давлат остида бирлаштириш учун тинимсиз ҳаракат олиб бораётган Ҳизб ут-Таҳрир уюшмасининг фаолиятини мамлакатда таъқиқлаб қўйган эди. Бунга Ҳизбнинг шиорлари Индонезиянинг мафкурасига ва илмоний-демократик вужудига зидлиги сабаб қилиб кўрсатилган эди.\nИндонезиянинг мамлакатда Ҳизб ут-Таҳрирни таъқиқлаш қарори мусулмонларнинг қаттиқ норозилигига сабаб бўлди. Қарор қабул қилиниши оотидан аксарияти олимлар, зиёлилар, сиёсатчилар, бизнесменлар, шифокорлар, собиқ ҳарбийлар, университет профессорларидан иборат ўн минглаган мусулмонлар давлатга қарши норозилик намойиши ўтазишган эди.


Автор: admin 0 Комментариев косманавт, орбита, фазо, фазогир\n* Биринчи ўзбек фазогири Солижон Шарипов икки марта фазога чиққан бўлиб, 2008 йилда космонавтлик фаолиятини якунлаган.* Космонавтлар иш давомида асбоб-ускуна ёки бошқа нарсаларни ҳавода ташлаб кетаверадилар яъни керакли нарсалар ҳавода муаллақ учиб юраверади. Ишни тугатгач, нарсаларни йиғиштириб олаверадилар. Космонавтлар ерга қайтгач бир муддат фазодаги каби нарсаларни столга эмас ҳавога ташлаб кетиш одатини тарк эта олмас эканлар.\n* Фазода сувдан фойдаланиш ердагидай эмас. 200 мл. сув билан бутун баданни ювиб чиқиш мумкин, лекин ҳеч қаер ҳўл бўлмайди. Сув эса ҳавода муаллақ қолаверади.\n* Деярли барча космонавтлар “космик касалликка” дучор бўлишади. Бу касаллик ёқимсиз хиссиётлар, ички қулоқ нотўғри сигналларни олиши натижасида келиб чиқади. Касаллик бош оғриғи ва кўнгил айнаш билан намоён бўлади.\n* Вазнсизлик ҳолатида инсон организмдаги суюқлик тепага қараб харакатланади буни натижасида бурун бекилиб қолади. Юз қисми шишиб қолади. Суяклар калсий йўқотишни бошлайди. Ичакларни фаолияти секинлашади.\n* Хуррак отувчилар коинотда хуррак отмас эканлар.\n* Орбитада тез ухлаш жуда қийин, чунки кунига қуёш чиқишини 16 мартда кўриш натижасида биологик сикл ўзгаради.\n* Фазогир Джон Гленн ўз вақтида чайналган таомлари ютишда қийналарди, бунга сабаб тортилиши кучини йўқлигида эди. Биринчи астронавтларни кубик брикетларда ва тюбикларда бўлган таомлар билан таъминлашарди.\n* Замонавий фазогирлар таомларга қўшимча сифатида суюқ гаримдори ва тузни ишлатишлари мумкин. Қаттиқ гранулалар учиб кетиб вентиляцияга ёки инсон кўзи ва бурнига кириши мумкин.\n* Космонавтлар ерга қайтишганидан сўнг қўл оёқларини деярли қимирлата олишмайди. Шу сабабли қўниш уларда иккинчи туғилиш деб аталади.


Samsung асл раҳбарининг ҳибсга олиниши компания фаолиятига қандай таъсир кўрсатди?\n14:26 / 17.02.2017\nЖанубий Кореянинг Samsung Electronics электроника маҳсулотлари ишлаб чиқарувчисининг акциялари корпорация асл раҳбари Ли Чжэ Ённинг ҳибсга олиниши фонида бироз арзонлашди. Бундан савдо кўрсаткичлари дарак бермоқда.\nТошкент вақти билан 09.52 ҳолатига кўра Samsung Electronics акцияларининг Корея биржасидаги қиймати аввалги савдолар якунига қараганда 1,21 фоизга арзонлашган. Шу билан бир қаторда, аввалроқ компания қоғозлари 3,2 фоизга қадрсизланганди.\nКорея ОАВларининг хабар беришича, Сеулдаги суд Samsung корпорацияси ҳақиқий раҳбари Ли Чжэ Ённи порахўрликда айблаб ҳибсга олиш ҳақида ордер берди. Бу мамлакат президенти Пак Кин Хе алоқадор бўлган йирик коррупция можароси билан боғлиқлиги айтилмоқда. Корпорациянинг асл раҳбари ўз иши бўйича суд қарори чиқарилишига қадар Йиван шаҳридаги қамоқхонада сақланади. Кореянинг Рёнхап агентлигининг маълум қилишича, бу ер пойтахтдан 15 километр жанубда жойлашган.\nТергов 28 февралга қадар якунланиши лозим ҳамда фақатгина Жанубий Корея президенти вазифасини бажарувчи бош вазир Хван Гё Аннинг розилиги билан яна бир ойга чўздирилиши мумкин.\n"Биз суд жараёнида барча ҳақиқатлар ошкор бўлишига ҳаракат қиламиз", - дея Samsung’нинг Ли Чжэ Ён ҳибсга олинишидан сўнг берган қисқа баёнотидан иқтибос келтирган Рейтер агентлиги.\nМаълумот учун, Samsung Electronics – электроника маҳсулотлари ишлаб чиқарувчи халқаро компания бўлиб, унинг қароргоҳи Сеулда жойлашган. 2016 йилда Samsung’нинг соф даромади 19,3 фоизга ўсиб, 19,5 миллиард АҚШ долларини ташкил этди.\n16:21 / 06.03.2018


Йўқ газ учун янги счётчик! « Ўзбекистон Халқ Ҳаракати\nЙўқ газ учун янги счётчик!\n03 August 2013 - 9:55\nКуни кеча кўчамизга Қарши шаҳар газ таьминоти бошқармаси ходимлари ташриф буюришди. Бу Қарши шаҳридаги Маҳоллот маҳалласидир. Улар аҳоли хонадонларига бирма-бир кириб чиқиб, улар билан тушунтириш ишлари ҳам олиб боришди. Суҳбат давомида қиш мавсумигача янги счётчик олиб қўйишларини талаб ҳам қилишди.\n“Қиш ойида газ бўладими ўзи?” – савол ташлайман энсаб қотиб.\n“Йуқ, бўлмайди!” – дея кескин жавоб беради назоратчи ходим.\n“Нега?”- деган саволимга эса назоратчимизнинг ўзи ҳам тушунтириб жавоб айта олмади.\nҚизиқ, газнинг ўзи бўлмаса, бу “ордона қолгур счётчикнинг” нима кераги бор экан? Аҳоли ёзи билан ўтин йиғадиган бўлиб қолди. Уйлар исимай қолганига ҳам анча йиллар бўлган бўлса-да, аммо газ пули учун тўлов муттасил талаб қилинади ва йиғиб олинади.\n“Энди синглим, бу давлатнимизнинг сиёсати. Бунга қарши бир нима дея олмаймиз”, –деб масалага ойдинлик киритди у.\n“Бу давлат сиёсати эмас, қандайдир бир “бойваччанинг” ёки казо-казолардан бирининг четдан пул қилиш мақсадида олиб келган счётчигини пуллаб беришга ўхшаб кетмаяптими? Бу счётчикни ўтказиб бергани учун “шапкасини” ҳам олдиндан беришгандир?”- росмана жаҳлим чиқа бошлади.\nЎзбекистонда бу каби амалиётлар қўлланилиши ҳақида эл орасида гап сўзлар юради албатта, гарчи бунинг аниқ тасдиғи бўлмаса-да.\nҲойнаҳой, орадан бир йил ўтиб аҳоли ўз пулига сотиб олишга мажбур бу счетчиклар тағин йиғиб олиниши, ёки техник назоратдан ўтказилмагани боис, унинг “ишламай қолганини” баҳона қилиб, йўқ газга пул йиғиб олишлари ҳам мумкин. Чунки эл бу назоратчилар эртага нима баҳонани кўтариб келишларини билмайди.\n“Қайдам, 2004 йил Ҳамидов вилоятда ҳоким бўлган даврида ҳам шунақа счётчиклар шартнома асосида аҳолига тарқатилган эди,”- дейди ходим. Бироқ бунақа газ ҳисобини оладиган ҳисоблаш мосламаларининг кимга, нима учун керак эканлигини чамаси, ўзи ҳам билмайдиган эди. Унинг билдирганига кўра, бу счетчикларнинг баҳоси 115 минг сўм бўлиб, бозорларда сотиларкан. Демак, одамлар истайдими, ёки йўқ, имкони борми, ёки йўқ – булардан қатъи назар, харид қилишга мажбур қилинади.\n“Эскинисини Горгаз қайтариб олиб, пулимизни берсин, биз янгисини албатта олиб ўрнатамиз,” – ваъда қилдим.\n“Нима дейишга хам ҳайронман” – елкасини қисади назоратчи. Ҳақиқатан ҳам у нима дейишини ҳам билмайди. Одатда, бунақа назоратчилар ҳам худди ҳарбийлардек юқоридан келган буйруқни бажаришга одатланишган.\nАгар у аҳоли муаммосини, ёки имкониятларини юқорига кўтариб чиқса борми, унда ишидан айрилиб қолади.\nҲар сафар ҳоким алмашганида шунақа тартибда янги счетчиклар мажбурий сотилса, бордию бир йилда икки марта ҳоким алмашиб қолса, унда аҳолини ҳолига фақат маймунлар йиғларди. Буёғи қандоқ бўлди, эски счётчикка қиш мавсумида газ топиб бера олмайдиган шаҳар газ таъминоти ҳали мойи кетмаган янги счётчикга газ топиб бера олармикан? “Қишда барибир газ бўлмайди” – деган назоратчимизни гапи қаерда қолди энди? Мана бу сизга, тағин бизга ҳам янги жумбоқ: “изла, ўйла, топ”.\nСчётчик қўйилгач аҳолига умумий тариф бўйича газ ёзишаётганлари нимаси энди? Демак, шаҳар бедарвоза бўлиб қолган, аммо ундан фақат аҳоли пулини оладиганлар киришмоқда холос.\nЖорий йилда бир гуруҳ Қарши шаҳар газ таъминоти бошқармаси бошлиғи ва ходимлари қамалганлари бежиз эмас экан деган тахминга хам бордим. Бу масалага ойдинлик киритишини “Трансгаз” вазиридан сўраб билсакмикан? Балки бу янги счётчикни бошида айнан вазир жаноблари тургандир? Бу каби саволлар ҳозирда нафақат мени, қаршиликларнинг ҳаммасини, балки бутун Ўзбекистон аҳлини қизиқтираётгандир.\nЯна бир ажабланарли томони шундаки, “юқоридан олиб борилаётган сиёсат шундай” экан. Газ ҳисоблагич мосламанинг сиёсатга нима алоқаси бор дея энсангиз қотади. Табиий бойлигимиз бўлган газни қиш мавсумида аҳолига қасддан бермаслиги, ёки ишлатилмаган газ учун тўлов талаб қилишлари – бу давлат сиёсатига кирармикан? Нега энди халқ газ талаб қилса унинг талаби қонидирилмайдию, шаҳар газ идораси талаби қондирилиши шарт?\nХеч қайси давлатда атайлаб халқни талашмаса керак. Тараққий этган Европа мамлакатларини оладиган бўлса, уларда инсон ҳуқуқлари жуда ҳам қадрланади. Биздачи инсон ҳуқуқлари бир пулга қимммат эканлигини англаб олиш ҳам қийин эмас. Ҳатоки оддий ижтимоий ҳаётда ҳам оддий истеъмолчини йўқ хизматлар учун, йўқ газ ва гоҳида сув учун ҳам пул тўлатиб олишдан қайтмайдилар. Қачонгача бу холат давом этаркин?


07.05.2018 15:57 0 1334\nФото:«The Christian Science Monitor»\nРоссия халқи президент Владимир Путинга шу йил март ойида бўлиб ўтган сайловда яна бир бор ишонч билдирган эди.\nБугун Владимир Путин тўртинчи марта президентликка киришиш маросимида иштирок этиб, халқига чуқур миннатдорлик билдирди. Бу ҳақда «Gazeta.ru» хабар бермоқда.\nПутин 18 йилдан бери бош вазир ва президент сифатида ҳукумат тепасида фаолият юритиб келаяпти. Мухолифлар уни Россия империяси давридагидек ҳукуматни бошқараяпти дея танқид қилиб келмоқда.\nРоссия етакчиси бугунги инаугурация маросимидан кейин 6 йил мобайнида давлатни бошқаради. У тўртинчи мавсумни президент сифатида якунласа, давлатни чорак аср бошқарган бўлади.\nБугунги инаугурация маросимида Владимир Путин Россия халқига сайловда ишонч билдиргани учун чуқур миннатдорлик билдирди. Бу ишончни Путин «улкан сиёсий капитал» деб номлади ва россияликнинг турмушини янада яхшилаш, давлатни ривожлантиришга ваъда берди.


Ёдгорликка шикаст етказганга жиддий жазо - Huquq.uz\nЁдгорликка шикаст етказганга жиддий жазо\n16:30 - 23.04.2021\nЎзбек халқининг маданий меросини муҳофаза қилиш ва ундан фойдаланиш борасида Тошкент вилоятида қатор ишлар амалга оширилмоқда. Давлат муҳофазасига олинган 828 та моддий-маданий мерос объекти орасида милоддан аввалги даврларга оид Бўстонлиқдаги Обираҳмат иншооти, Ангрендаги ибтидоий одам манзигоҳи бор. Янгийўл туманидаги Бўзсув қароргоҳи, Қовунчитепа, Ўртачирчиқдаги Киндиктепа, Оққўрғондаги Қанқа шаҳристони, Оҳангарон туманидаги Қўрғон даҳмаси каби объектлар ҳам қадимий ва нодир. Зангиота, Шодмаликота, Ийкота, Ҳазрати Али, Шайх Умар Вали Боғистоний каби зиёратгоҳлар эса маълум ва машҳур.\nТуман ва шаҳар ҳокимликлари ва ободонлаштириш бошқармалари балансида бўлган 100 та объект вилоят маданий мерос бошқармасига қайтарилди, 122 тасининг йўл белгиси ўрнатилди, 455 тасининг муҳофаза чегараси белгиланди.\n2019-2020 йилларда 6 та ёдгорликда 5 млрд. 264 млн. сўмлик таъмирлаш-тиклаш ишлари олиб борилди.\nҲозир Ангрен ва Чирчиқ шаҳарларида тарих музейи, Олмалиқ ва Оққўрғонда тарих ва ўлкашунослик музейи ишлаб турибди. Вилоятда номоддий маданий мероснинг ривожланишига ҳисса қўшиб келаётган усталарнинг фаолияти муҳим аҳамиятга эга. Хусусан, Зангиота туманида яшовчи О.Матмусаев 1976 йилдан шу кунгача уйида дутор, танбур, рубоб ва бошқа мусиқий асбоблар, ёғочдан эшик-дераза, стол-стул ва бошқа буюмлар ясаш билан шуғулланади.\nБекобод туманида дутор ва рубоб ясовчи А.Ботиров, Паркентда сибизға, дўмбира созандаси М.Алиев ва миллий чолғулар устаси Х.Йўлдошев, Юқоричирчиқда бахшичилик тўгараги раҳбари Б.Қалхожаевлар ижод қилиб келмоқда.\nВилоят прокуратураси органлари «Маданий мерос объектларини муҳофаза қилиш ва улардан фойдаланиш тўғрисида»ги, «Археология мероси объектларини муҳофаза қилиш ва улардан фойдаланиш тўғрисида»ги қонунлар ва соҳага оид бошқа меъёрий ҳужжатлар ижросини назоратга олган.\nЎтказилган текширишларда аниқланган қонунбузилишлар ва уларнинг сабабларини бартараф этиш ҳақида 11 та тақдимнома киритилиб, қонунга зид ҳужжатларга нисбатан 4 та протест келтирилди.\nШу билан бирга, Янгийўл туманида Иккинчи жаҳон урушида ҳалок бўлган жангчиларга ўрнатилган ёдгорлик ҳамда Бўка туманидаги IV асрга тааллуқли «Самсарак шаҳри харобаси» ёдгорлигига шикаст етказилгани юзасидан жиноят иши қўзғатилган.


Смартфонларнинг яна бир хавфли жиҳати аниқланди » Ўзбекистон янгиликлари – Zamin.uz\n29 январь 2019, 09:56\nХалқаро олимлар гуруҳи уйқуга кетишдан олдин смартфондан фойдаланувчи болаларда уйқу чала бўлиши ва семириш хавфи ошиши ҳамда хавотирлилик кучайишини аниқлашди. Бу ҳақда Kun.uz нашри маълум қилди.\nМутахассислар 11-12 ёшдаги 6616 болани ўрганишда олинган маълумотларни таҳлил қилиб чиқишди. 70 фоиздан кўпроқ бола кечки уйқудан олдин камида бир соат смартфон ёки экрани бор бошқа қурилмадан фойдаланишини айтган. Сўров давомида болалар бу вақтда хонадаги ёруғлик, қанча соат ухлашлари ва ухламасликлари, ухлаш билан боғлиқ муаммолардан азият чекиш-чекмасликлари ҳақидаги маълумотларни ҳам кўрсатишган.\nАниқланишича, чироғи ёқилган уйда смартфондан фойдаланган ёки телевизор кўрган болалар 31 фоиз кўпроқ ёмон ухлашган. Бу ишни қоронғида қилган болаларда уйқу бузилиши эҳтимоли 147 фоизга кўтарилган. Шунингдек, меъёрида бўлмаган уйқу иммунитет пасайиши, тушкунлик, хавотирлилик ва семириш билан боғлиқлиги кўрсатилган.\nБаҳолашларга кўра, дунёда 90 фоиз ўсмирлар кунига тавсия қилинган 11 соатдан камроқ ухлашади ва мутахассислар буни гаджетлар тарқалгани билан тушунтиришмоқда. Буюк Британиянинг ўзида 12 ёшдан 15 ёшгача бўлган болаларнинг 98 фоизи телевизор кўрар, 90 фоиздан кўпроғи смартфондан фойдаланар экан.\nЯнгиликлар » Технология » Смартфонларнинг яна бир хавфли жиҳати аниқланди\n06:34 Олимлар шамоллаш билан курашишнинг энг осон усулини маълум қилишди\n16:13 Ҳаётни узайтирадиган уйқу давомийлиги маълум қилинди\n10:57 Шифокорлар: «Кўп уйқу ҳаёт учун хавфли»


11 декабр 2018, Тошкент вақти: 21:21\nAfghanistan- US Secretary of State Hillary Clinton talks during a press conference at the US embassy in Kabul, 19 November 2009.\nКлинтонга кўра, Ал-Қоида гуруҳининг Яманда фаоллашуви таҳдид пайдо қилади ва у мамлакат ва Яқин Шарқ минтақасидан ташқарига ҳам хавф солади.\n- Биз Ямандаги уруш оқибатларининг дунёга таъсирини ва Ямандаги Ал-Қоида минтақадан ташқарида ҳужум уюштириш учун Яман ҳудудидан база сифатида фойдаланишга ҳаракат қилаётганини кўраяпмиз, деди АҚШ Давлат котиби.\nБу баёнотни Ҳиллари Клинтон Давлат департаментида Қатар бош вазири Ҳамад Бин Яссим Жабр ал-Таний билан учрашувдан кейин берди. Икки раҳбар мулоқоти чоғида бошқа масалалар қатори қандай қилиб Яманда вазиятни барқарорлаштириш мумкинлиги муҳокама этилди.\nУчрашувдан бир неча соат олдин Яман расмийлари пойтахт Санаъ шаҳри яқинида содир бўлган тўқнашувда Ал-Қоида жангариси эканликда гумон қилинган икки шахс ўлдирилганини маълум қилди.\nЎзини “Араб ярим оролидаги Ал-Қоида” деб эълон қилган гуруҳга қарши Яман ҳукумати кўраётган чораларни олқишлаган АҚШ Давлат котиби таҳдид жиддий бўлгани учун кейинроқ Лондонда бўладиган учрашувда халқаро ҳамжамият вакиллари кескин чоралар кўриш кераклиги ҳақида Яман ҳукуматига босимни кучайтиришини айтди.\nЎтган ҳафта “Араб ярим оролидаги Ал-Қоида” 25 декабр куни Амстердам шаҳридан АҚШнинг Детроит шаҳрига учган самолётни портлатишга бўлган уриниш учун масъулиятни ўз зиммасига олган эди.\nОқ Уй расмийлари самолётни портлатмоқчи бўлган нигериялик Умар Форуқ Абдулмуталлибнинг иши фуқаролик судида кўрилишини ҳамда бу ишга уни ким ёллагани ва тайёргарликдан ўтказиш учун ким масъул бўлганини терговчиларга айтиб берса, унга шафқат қилинишини айтган.\nАл-Қоида ҳужум қилиши таҳдиди мавжуд бўлгани учун АҚШ якшанба куни Ямандаги элчихонасини вақтинча ёпди. Шундан сўнг Британия ва Франция элчихоналари ҳам вақтинча ёпилди.\nЯкшанба куни Эн-Би-Си телевидениеси орқали чиқиш қилган Хавфсизлик масалалари бўйича АҚШ президенти маслаҳатчиси ўринбосари Жон Бреннан АҚШда бошқа танлов имконияти бўлмаганини айтди.\n- Биз Ал-Қоида элчихонамиз ва элчихона ходимларини нишонга олаётганини биламиз. Шу боис биз у ердаги дипломатларимиз ва бошқа ходимларнинг хавфсизлигини таъминлаш чораларини кўрдик. Бу пухта ўйлаб қилинган чора бўлди, деди АҚШ расмийси.\nАҚШ разведка идоралари Абдулмуталлиб ҳақидаги маълумотларни ўзаро алмашмагани юзасидан ҳозир текширув бормоқда.\nҲиллари Клинтон Давлат департаменти бошқа идоралар билан маълумот алмашиш борасида бор имкониятни ишга солганини қайд этди. Аммо Клинтон бу АҚШ хавфсизлик тизимидаги тартибни қайта кўриб чиқмаслиги керак, деган маънони англатмаслигини айтди.\n- Биз ҳозир (нимани билишимизга асосланиб,) таҳдид пайдо бўлган вазиятда ёки таҳдид ҳақида маълумот олинган пайтда шу маълумотни бошқа идораларга етказиш ҳақидаги талабни Давлат департаменти тўлиқ бажарди, дея оламиз. Аммо ҳозир биз "бу тартиб ўзгартирилиши керакми?" деган масала ҳақида ўйлаяпмиз, деди АҚШ давлат котиби.\nАҚШ президенти Барак Обама Гаваида 11 кун дам олиб ишга қайтди. 5 январ куни Миллий хавфсизлик кенгашининг Оқ уйда бошланадиган йиғилишида юқорида айтиб ўтилган масалалар муҳокама этилиши кутилмоқда.


Серхио Бускетс: “Барселона” истаса ҳар йили требл амалга ошириши мумкин\n13:39 / 21.06.2015\n“Барселона” футбол жамоаси яримҳимоячиси Серхио Бускетс жамоа истаса ҳар йили требл (бир мавсумда Испания чемпионати, Испания кубоги ва Чемпионлар Лигасида ғолибликни қўлга киритишни назарда тутмоқда) амалга ошириши мумкинлигини айтди.\n“Ғалабалар қувончидан асло чарчаш мумкин эмас. Ютган саринг ютгин келаверади. Бизда аъло даражадаги ўйинчилар, ажойиб ёш жамоа ва бундай юқори даражада иштирок этишни яна кўплаб йиллар давом эттиришга катта имконият мавжуд.\nЧемпионлар Лигаси финалида Алвес, Маскерано ва Иньестадан ташқари қолганлар 30 ёшдан кичиқроқ эди. Жуда ёш Тер Штеген, Неймар, Альба ва бошқаларнинг ёши 23 дан 28 ёшгачани ташкил қилади.\nБиз истасак ҳар йили треблни амалга оширишимиз мумкин. Ҳеч ким енгилмас бўла олмайди, бироқ бизда катта салоҳият бор”, деб айтмоқда Бускетс.